title: Punarosella

text: Punarosellat ("Platycercus elegans") ovat runsaslukuisia koko levinneisyysalueellaan. Ne elävät Tasmaniaa lukuun ottamatta Australian itä- ja kaakkoisosissa, istutettuina myös Uudessa-Seelannissa ja Norfolkinsaarella. Ne ovat rohkeita, värikkäitä lintuja, jotka liikkuvat pareittain tai muutaman yksilön ryhminä. Nuoria lintuja saattaa joskus tavata isoissakin parvissa. Punarosellan pituus on noin 36 cm ja paino 110–170 g eli se on kooltaan naakan kokoluokkaa.


title: Punarosella

text: Suurimman osan päivästä punarosellat ruokailevat maassa tai puiden latvuksissa syöden siemeniä, varsinkin eukalyptusten ja akasioiden, mutta lisäksi myös marjoja, hedelmiä, mettä, hyönteisiä ja niiden toukkia. Lajin pesä on puunkolossa.


title: Punarosella

text: Lisääntymiskausi alkaa elokuun lopussa tai syyskuun alussa. Koiras ilmaisee paritteluhalukkuutensa riiputtaen siipiään ja levittäen pyrstöään liikutellen sitä puolelta toiselle. Naaras munii onttoon puuhun 5-8 munaa hautoen niitä 21 päivää. Nuoret linnut lähtevät pesästä viisiviikkoisina, mutta pysyvät emonsa seurassa vielä toiset viisi viikkoa ennen liittymistään muiden rosellojen parveen.


title: Punarosella

text: Punarosellasta on olemassa muutamia luonnossa esiintyviä variaatioita. Ennen ne luokiteltiin omiin lajeihinsa: Punarosella (Platycercus elegans), keltarosella (Platycercus flaveolus) ja adelaidenrosella (Platycercus adelaidae). Nykyään ne luetaan kuitenkin samaan lajiin, ja adelaidenrosella on keltarosellan ja punarosellan luonnossa esiintyvä hybridi. Ne ovat väritykseltään samanlaiset kuin päälaji, paitsi keltarosellalla punarosellan punainen väri on korvautunut keltaisella, ja adeleidenrosella on näiden väliltä, oranssinpunainen.


title: Tf

text: Tf tarkoittaa seuraavia asioita:


title: Nörttien kosto

text: Nörttien kosto ("Revenge of the Nerds") on yhdysvaltalainen komediaelokuva vuodelta 1984. Elokuvan tarina kertoo vanhempien opiskelijoiden kiusaamisen kohteena olevista nörteistä, joista yksi ihastuu koulun suosituimpaan tyttöön. Kiusaaminen herättää nörtit vastaiskuun ja he perustavat oman veljeskunnan taistelua varten.


title: Nörttien kosto

text: "Video-oppaassa" vuodelta 1994 Bello Romano kutsuu elokuvaa ”takuuvarmaksi puolentoista tunnin aivolevoksi” ja antaa sille yhden tähden viidestä, mikä vastaa sanallista arviota ”huono”.


title: Morfologia (biologia)

text: Morfologia tarkoittaa biologisten organismien anatomian tutkimista. Morfologialla on suuri merkitys kasvien taksonomiassa ja esimerkiksi evoluutioprosessien tutkimisessa.


title: Ez

text: Ez tarkoittaa seuraavia:


title: Ei

text: Ei tarkoittaa seuraavia:


title: Naked (yhtye)

text: Naked on nelihenkinen helsinkiläinen hard rock -yhtye. Siihen kuuluvat laulaja-kitaristi The Muff, kitaristi Zack Schleidecker, basisti Ilari sekä rumpali mr. Tikka. Vuonna 2004 Naked julkaisi debyyttialbuminsa "This one goes to eleven". Toinen levy "Let's get naked...and start a revolution" julkaistiin vuonna 2006. Nakedilla on pysynyt pääosin sama kokoonpano läpi vuosien, mutta basisti on usein vaihtunut. Nykyinen basisti on yhtyeen neljäs.


title: Naked (yhtye)

text: Naked on myös tehnyt musiikkivideoita Stefan Lindforsin kanssa. Yhtye soittaa nimellä Straight Perverts Kari Peitsamon albumilla The Unparalleled Adventures of One Hans Pfaall.


title: This One Goes to Eleven

text: This One Goes to Eleven on hard rock -yhtye Nakedin esikoisalbumi, joka julkaistiin vuonna 2004.


Let’s Get Naked... and Start a Revolution on suomalaisen hard rock -yhtye Nakedin toinen studioalbumi. Se julkaistiin vuonna 2006 levymerkillä Johanna Kustannus.


title: Elokuu (vuoden 1956 elokuva)

text: Elokuu on Matti Kassilan ohjaama suomalainen mustavalkoinen elokuva vuodelta 1956. Elokuva perustuu F. E. Sillanpään samannimiseen kirjaan, joka ilmestyi vuonna 1941.


title: Elokuu (vuoden 1956 elokuva)

text: Elokuva on kertomus kanavanvartija Viktor Sundvallin (Toivo Mäkelä) eräästä lauantaista sekä hänen toteutumattomista unelmistaan ja todellisuuspaostaan mielikuvituksen, muistikuvien, korttipelin ja alkoholin pariin. Sundvall toimii myös pakinoitsijana.


title: Elokuu (vuoden 1956 elokuva)

text: "Elokuu" kuuluu Matti Kassilan elokuvaklassikoihin ja sai kuusi Jussi-palkintoa. Toivo Mäkelän roolisuoritusta on arvosteluissa luonnehdittu hänen elokuvauransa raastavimmaksi. "Elokuu" edusti Suomea Cannesin elokuvajuhlilla 1957.


title: Elokuu (vuoden 1956 elokuva)

text: "Elokuu" kuvattiin keväällä ja kesällä 1956. Kuvauspaikkoina olivat Muroleen kanava ympäristöineen Ruovedellä sekä Vahkovesi ja Palovesi. Kaupunkikuvat tehtiin Tampereella, sisäkohtaukset kuvattiin Kulosaaren studioilla Helsingissä. Sillanpään romaanissa tapahtumat on sijoitettu Ruoveden Kautun kanavalle.


title: Elokuu (vuoden 1956 elokuva)

text: "Elokuu" on ensimmäinen suomalainen näytelmäelokuva, jossa käytettiin optista printteriä. Elokuva sai verovapauden, kun paria rakkauskohtausta lyhennettiin.


title: Elokuu (vuoden 1956 elokuva)

text: Järven pinta on lähes tyyni. On tuollainen seesteinen elokuinen lauantai hämäläisessä vesistöjen halkomassa pitäjässä, ihmiset hoitavat arkisia askareitaan. Niemiskäkin näkyy olevan pyykillä järven rannalla ja renkipoika Taave ahertaa pellolla, ajatukset ovat kuitenkin jo lauantai-illassa ja pitäjän neidoissa. Kanavanvartija Viktor Sundvallin talossa touhutaan kovasti viikonloppua; pyykki pitäisi saada pestyksi ja ruoat laitetuiksi. Sunnuntailiputus - sillä tavalla Viktor kutsuu joka viikonloppuista pyykkiruljanssia. Taloon odotetaan vieraita, Länsilehdon pariskuntaa Tampereelta. Sieltä järven takaa vieras tuleekin, Maija Länsilehto, ilman miestään Väinöä. Hieman Maija arvelee, suuttuneeko Viktorin vaimo Saimi, kun hän tällä lailla yksin rohkenee tulla. Tuliaisiakin tamperettarella on, konjakkipullo Viktorille ja paljon harmia Saimille. Miehensä alkoholinkäytöstä huolestunut Saimi haluaa yksin tein piilottaa pullon. Mutta Viktor vaatii Saimia antamaan aina, kun hän tarvitsee pienen ryypyn. Kahden kesken Maija vihjaa Viktorille, että antaisihan hänkin, kun sattui näkemään, mihin emäntä pullon kätki.


title: Elokuu (vuoden 1956 elokuva)

text: Ruokapöydässä istutaan tuppisuina. Itse kunkin ajatukset sen sijaan kuullaan; Maija on huomannut Saimin hermostuneisuuden, mutta eihän se hänen vikansa ole, että emäntä on huonolla tuulella. Sundvallien tytär Tyyne harmittelee, ettei pääse kuuntelemaan Lauantai-illan toivottuja radiosta, päässeekö neito edes tansseihin Mahanalaan. Saimi on sitä mieltä, että tänä lauantaina tansseihin ei mennä. Palvelusväen kanssakin emännällä on hankausta. Piiat Iita ja Hanna kuluttavat kovasti aikaa juoruamiseen ja pyykki ei tunnu tulevan ajoissa puhtaaksi. Pyykkäri-Hanna ja Saimi ottavat kovasanaisesti yhteen ja Hanna saa potkut. Kanavanvartijan talossa Viktor ja Maija ovat edenneet suudelmiin. Takautumana näytetään kohtaus heidän yhteisestä nuoruudestaan kaupungissa, kovasti olivat jo tuolloin toistensa perään. Tyyne viettää kanavalla aikaansa Taaven kanssa näreissään kun ei päässyt tansseihin. Helteinen ilma purkautuu salamoiksi ja ukkoseksi. Saimi yllättää Maijan ja Viktorin yläkerrasta toistensa syleilyssä. Maija on paljastanut kanavanvartijalle konjakkipullon piilopaikan, ja Saimi näkee oitis, että pullolla on käyty. Ukonilmakin kalpenee emännän raivolle, kun hän haukkuu Viktorin ja Maijan. Kapsäkit pakattuina Maija taasen ilmoittaa lähtevänsä kanavanvartijan talosta, paikasta jossa hänen mukaansa emäntä tulee juovuksiin, kun isäntä ryyppää.


title: Elokuu (vuoden 1956 elokuva)

text: Siirrytään seuraamaan Iita-piian lemmenleikkejä Mauno-rengin kanssa. Heinälato-asteellehan nuoripari näyttää jo päässeen. Sade huuhtoo maalaismaisemaa ja ladossa pysyy mukavasti kuivana. Siinäpä se, uuden perheen alku, kuten kertoja toteaa. Vaikkeivät Iita ja Mauno toki vielä fyysisesti perhettä ole alulle panemassa. Väliin seurataan Taaven illan viettoa Mahanalan talolla; hauskaa oli, vaikkei renkipojalle ulkonaisesti sen kummempia sattunutkaan. Mauno ja Iita tahoiltaan ja Taave omalta taholtaan lähestyvät kanavaa. Jotain siellä on sattunut. Järkyttyneen oloinen Maija astelee kanavan rannalla. Kanavanvartija Viktor Sundvallin elämä on päättynyt, hän makaa pienessä vartiokopissa. Sydänkohtaus Viktorin välitön kuolinsyy kuuluu olleen, mutta tosiasiallinen kuolinsyy oli alkoholismi. Kun ei mies ikävää todellisuutta kestänyt, niin pullon pariin sitä alati useammin oli paettava. Olihan hänellä hienoja suunnitelmia, piti kirjoittaa nelinäytöksinen näytelmä ja sitten kun se valmistuisi, hänestä tulisi kuuluisa ja varakas. Perhekin saisi hienoja vaatteita ja muutettaisiin tilavaan taloon kaupungin lähelle - sitten kun. Kun vain olosuhteet paranisivat, nehän ne Viktorin ryyppäämään ajoivat, mies itse uskoi.


title: Elokuu (vuoden 1956 elokuva)

text: Näytetään takautumia menneistä ajoista ja syvennetään Viktorin, Saimin ja Maijan yhteistä henkilöhistoriaa. Myös Väinö Länsilehto nähdään takautumissa. Kuolemansa jälkeen Viktor tilittää elämäänsä ja kärvistelee itsesyytöksen kiirastulessa, mies kun ei ole koskaan päässyt poikavuosiaan pidemmälle eikä ole uskaltanut edes rakastaa. Hänen alkoholisminsa kehityskaari piirretään katsojan silmien eteen. Näytetään unenomaisia kuvia Viktorin vanhemmista ja nuoruuden rakastetusta, jonka menettäminen oli miehen elämän suuri tragedia joka suisti hänet raiteiltaan. "Taivas ja maa järkkyi ja vaati tuomiota", kuten "Elokuun" trailerissa sanotaan. Tarina päättyy ja nouseva aurinko maalaa taivaanrantaan uuden aamun.


title: Elokuu (vuoden 1956 elokuva)

text: "Elokuu" sai aikalaiskriitikoilta suopean vastaanoton. Tamperelainen Aamulehti arvioi: ”Mitä filmissä lyyrillisyydestä ehkä puuttuu, sen korvaa asioiden jäntevyys ja täyteläisyys. Näyttää siltä, että Kassila on teatterinjohtajana oppinut käsittelemään ihmisiä aivan uudella tavalla, syvemmin ja keskitetymmin.” Helsinkiläinen Uusi Suomi kirjoitti: ”Hyvin valittujen erinomaisten näyttelijöiden esittäminä kirjan ihmiset elävät filmissä aitoina ja voimallisina.” Ahti Sonnisen musiikkia kiitettiin lehdistöarvosteluissa, elokuvan epilogityylinen loppu sen sijaan sai kielteistä kritiikkiä. Kassilan turvautuminen kertojaan herätti huomiota. Helsingin Sanomat: ”Myös tahtonee Kassila yhtä hyvin speakerin käyttämisellä kuin eräillä herkullisilla mykillä kohtauksilla lisätä filmin oikukasta rytmiä, hieman vanhahtavia ja ajassa seisahtuvia tunnelmia sekä yleensä lisätä perspektiiviä päähenkilöiden sielunkuvaan.”


title: Elokuu (vuoden 1956 elokuva)

text: Vuonna 1992 kuusikymmentä suomalaista elokuvakriitikkoa äänesti itsenäisyyden 75-vuotisjuhlan kunniaksi kaikkien aikojen parhaasta kotimaisesta elokuvasta. "Elokuu" jakoi kolmossijan Valentin Vaalan elokuvan "Ihmiset suviyössä" ja Edvin Laineen "Tuntemattoman sotilaan" kanssa.


title: Elokuu (vuoden 1956 elokuva)

text: Televisiossa elokuva on esitetty ensi kerran 3. joulukuuta 1966. Elokuva on julkaistu DVD:nä.


title: Viktor Kulikov

text: Viktor Georgijevitš Kulikov (, 5. heinäkuuta 1921 – 28. toukokuuta 2013) oli Varsovan liiton joukkojen komentaja 1977–1989 ja Neuvostoliiton marsalkka (14. tammikuuta 1977).


title: Viktor Kulikov

text: Kulikov palveli toisessa maailmansodassa. Hän komensi Kiovan sotilaspiiriä 1967–1969 ja Neuvostoliiton joukkoja Saksassa 1969–1971. Vuosina 1971–1977 hän oli Neuvostoliiton armeijan pääesikunnassa. Hänet palkittiin Neuvostoliiton sankarin arvonimellä 1981, Leninin palkinnolla 1982 ja Kuuban Playa Girónin kunniamerkillä 2006. Kulikov valittiin Neuvostoliiton kansanedustajain kongressin jäseneksi 1989 ja Venäjän duumaan ”Isänmaa – Koko Venäjän” edustajana.


title: Please

text: Please on brittiläisen Pet Shop Boys -yhtyeen debyyttialbumi. Se on levytetty vuoden 1985 marraskuusta seuraavan vuoden tammikuuhun ja julkaistu 24. maaliskuuta 1986. Albumi myi kolminkertaista Platinaa Britanniassa ja Platinaa Yhdysvalloissa.


title: Please

text: Albumin singlet olivat "West End Girls", "Opportunities (Let's Make Lots of Money)", "Love Comes Quickly" ja "Suburbia". West End girls oli listahitti. Kappaleiden tarinat olivat hieman liitettynä toisiinsa, sillä ensimmäisessä laulussa (Two Divided by Zero) henkilöt karkaavat, päätyvät kaupunkiin(West End Girls), haluavat ansaita rahaa (Opportunities), rakastuvat (Love Comes Quickly), muuttavat lähiöön (Suburbia), lähtevät juhlimaan (Tonight is forever), kaupungissa on väkivaltaa (Violence), he rakastevat satunnaisesti (I want a lover), ja joku yrittää iskeä pojan (Later tonight). Levyllä esiintyi Neil Tennantin ja Chris Lowen lisäksi muutamia vierailevia artisteja. Albumin tuotti Stephen Hague. Liza Minnelli coveroi myöhemmin kappaleen "Tonight is Forever" albumillaan "Results" (1989).


title: Please

text: Myöhemmin samana vuonna Pet Shop Boys julkaisi Pleasen seuraajaksi "Discon".


title: Please

text: Pleasestä tehtiin uudelleenjulkaisu 2001.


title: Alppikiitäjä

text: Alppikiitäjä, aikaisemmalta nimeltään alppitervapääsky ("Apus melba") on kiitäjälintujen lahkon isokokoinen edustaja. Laji tunnetaan myös nimellä "Tachymarptis melba".


title: Alppikiitäjä

text: Linnun pituus on 20–23 senttiä, siipien kärkiväli 51–58 senttiä ja paino 70–100 grammaa. Tumma, tervapääskyä suurempi lintu, jolla on valkea vatsa ja kurkkulaikku. Lento on rauhallisempaa ja siiveniskut hitaampia kuin tervapääskyn. Ääni on korkea viserrys. Sukupuolet ovat samanväriset.


title: Alppikiitäjä

text: Alppikiitäjä elää, nimensä mukaisesti, Alpeilla ja muualla Etelä-Euroopan ja Lähi-idän vuoristoseuduilla, sekä Afrikassa ja Intiassa. Lajista tunnetaan noin 10 alalajia. Euroopan populaatio on kooltaan 280 000 – 650 000 yksilöä, pesivien parien määrän ollessa 44 000 – 62 000. Pohjoiset populaatiot talvehtivat Afrikassa. Alppikiitäjä on tavattu Suomessa viidesti: 10.10.1980 Pyhtäällä, 5.5.1989 Kotkassa, 19.5.2003 Pukkilassa, 1.6.2006 Helsingissä ja 8.8.2010 Keuruulla.


title: Alppikiitäjä

text: Vuoristoseudut, tavallisesti alle 1½ kilometrin korkeuteen mutta paikoin jopa 4 kilometrin korkeudelle saakka. Ruokailee myös alavilla mailla.


title: Alppikiitäjä

text: Pari elää yhdessä koko elämänsä. Pesii yhdyskunnissa kalliojyrkänteillä ja korkeissa rakennuksissa. Pesä on matala, lautasen mallinen ja rakennettu höyhenistä ja ruohonkorsista. Munia on 1–4, tavallisesti 2–3. Haudonta kestää 17–23 päivää, molemmat puolisot hautovat.


title: Alppikiitäjä

text: Syö ilmameren hyönteisiä ja hämähäkkejä, Afrikassa myös lentäviä heinäsirkkoja ja termiittejä.


title: Cienfuegos (provinssi)

text: Cienfuegos on yksi Kuuban provinsseista. Sen pääkaupunki on myös nimeltään Cienfuegos. Ranskalaiset uudisasukkaat perustivat sen vuonna 1819. Cienfuegos on Kuuban pienin provinssi ja sen talous perustuu melkein kokonaan sokerin valmistamiseen. Sokeritehtaat ja viljelmät vievätkin suuren osan alueen pinta-alasta.


title: Cienfuegos (provinssi)

text: Cienfuegosissa on mahdollista harrastaa sukellusta, mikä on hyvin suosittua sekä paikallisten että turistien keskuudessa. Rannikolla onkin useita vedenalaisia luolia. Lisäksi turisteja kiinnostaa vuoristolla olevat vesiputoukset.


title: Eva Cassidy

text: Eva Marie Cassidy () oli yhdysvaltalainen laulaja, jonka tuotannossa on vaikutteita muun muassa jazzista, bluesista, folkista, gospelista ja popista. Laulamisen ohella hän soitti kitaraa.


title: Eva Cassidy

text: Cassidy oli kotoisin Marylandista, Washingtonin lähialueelta. Hän levytti vuonna 1992 Chuck Brownin kanssa albumin "The Other Side". Cassidyn ainoaksi omaksi studioalbumiksi jäi vuonna 1997 postuumisti julkaistu "Eva by Heart".


title: Eva Cassidy

text: Suurimman menestyksensä Cassidy saavutti vasta kuolemansa jälkeen: vuonna 1998 julkaistiin kokoelmalevy "Songbird", joka nousi listaykköseksi Britanniassa ja myi myös Yhdysvalloissa kultaa. Vuonna 2001 ilmestyi Cassidyn elämäkertateos "Songbird: Eva Cassidy: Her Story by Those Who Knew Her".


title: Eva Cassidy

text: "Songbirdin" jälkeen Cassidyltä on julkaistu postuumisti useita levyjä. "Imagine" ja "American Tune" pääsivät myös albumilistojen kärkeen, ja vuonna 2004 julkaistiin kokoelma "Wonderful World".


title: Eva Cassidy

text: Cassidy kuoli ihosyöpään 33-vuotiaana. Se oli jo diagnosoitaessa ehtinyt lähettää etäpesäkkeitä, ja laulaja otettiin hoidettavaksi Johns Hopkinsin sairaalaan.


title: Eva Cassidy

text: Cassidyn uran loppuvaiheissa häntä säesti esiintymisissä ja levytyksissä vakiintunut kokoonpano, joka koostui seuraavista muusikoista:


title: Khūzestān

text: Khūzestān (, aiemmin myös Arabistan) on yksi Iranin 31 provinssista. Se sijaitsee Persianlahden pohjukassa Irakin vastaisella rajalla. Sen pääkaupunki on Ahvāz.


title: Khūzestān

text: Khulestanin pinta-ala on 64 055 neliökilometriä. Väkiluku on kehittynyt seuraavasti: 2 681 978 (1986), 3 746 772 (1996) ja 4 274 979 (2006). Vuoden 2011 väestönlaskennassa Khūzestānissa asui 4 531 720 henkeä, joista 3 218 451 kirjattiin kaupunkilaisiksi.


title: Khūzestān

text: Khūzestānin asuttivat 6 000 eaa. sumerilaisille sukua olleet kansat, jotka saapuivat Zagrosin vuoristoalueelta. Ensimmäiset kaupungit syntyivät samaan aikaan kuin Mesopotamiassa. Historiallisesti Khūzestān on tunnettu Elamina, jonka pääkaupunki oli Susa. Elamin valloitti Persia 539 eaa. Arabit taas valloittivat Khūzestānin 639 Basran Abu Musa al-Ash'arin johdolla, vaikka se virallisesti kuului Persian alaisuuteen. 1200-luvulta alkaen Khūzestān arabialaistui selvästi.


title: Khūzestān

text: 1800-luvun lopulla Britannia kannusti Khūzestānia eromaan Persiasta ja liittymään Britannian alaisuuteen Arabistanina. Britit julistivat Etelä-Persian etupiiriinsä 1907 ja seuraavana vuonna brittiläinen tutkimusmatkailija löysi öljyä Masjed Soleymanista. Löydön vuoksi perustettiin Anglo-Persian Oil Company, josta tuli myöhemmin British Petroleum (nyk. BP). Vuonna 1925 Reza Shahin joukot miehittivät Arabistanin ja sille annettiin taas nimi Khūzestān, kuten myös Persia nimettiin Iraniksi vuotta myöhemmin. Britit valloittivat Khūzestānin toisen maailmansodan aikana.


title: Khūzestān

text: Vuoden 1978 arabityöläisten lakko oli suuressa osassa šaahin kaatamisessa, jota seurasi islamilainen vallankumous.  Arabit tukivat alkuvaiheessa vallankumousta, jossa vasemmistolaiset ja sekulaarit puolueet olivat mukana. Irak vetäytyi vaatimuksestaan alueeseen varapresidentti Saddam Husseinin ja Iranin šaahi Algierin sopimuksessa maaliskuussa 1975 turvatakseen pääsynsä Persianlahdelle Shatt al-Arabia pitkin. Irak sanoi irti sopimuksen 17. syyskuuta 1980 Iranin islamilaisen vallankumouksen jälkeen. Khūzestān oli Iranin–Irakin sodassa Irakin alkuvaiheen etenemisen pääasiallinen suunta ja maakunta tuhoutui sodassa pahoin. Irakin joukot ajettiin maakunnassa 1982 Iranin Jerusalem-hyökkäyksessä. Irak toivoi Khūzestānin arabien nousevan iranilaisia vastaan, mitä ei tapahtunut, vaan suurin osa palveli Iranin armeijassa.


title: Khūzestān

text: Iran on pyrkinyt persialaistamaan aluetta. Iranin islamilainen tasavalta ei ole määrittänyt aiemmissa väestönlaskennassaan eri kansallisuuksien osuuksia, joten ne jäävät arvailun varaan. Vuoden 1980 Iranin Lontoon lähetystön miehityksen aloitti Khūzestānille autonomiaa vaativa, Irakin sponsoroima arabiseparatistiryhmä, joka viittasi "Khomeinin rasistiseen hallintoon."


title: Sünching

text: Sünching on kunta Saksan Baijerin osavaltiossa Oberpfalzin hallintopiirissä lähellä Regensburgia. Kunnassa on arviolta 2 024 asukasta (vuonna 2015) ja sen pinta-ala on 19,42 neliökilometriä.


title: Sünching

text: Sünchingissä virtaa kaksi jokea, Iso Laber ja Pieni Laber. Molemmat laskevat Tonavaan.


title: Sünching

text: Kunnanvaltuustolla on 12 jäsentä.


title: Bilingual

text: Bilingual on Pet Shop Boysin 2. syyskuuta 1996 julkaisema pop-albumi. Levy myi kultaa Britanniassa. Albumi floppasi yhdysvalloissa myyden ainoastaan 150.000 kappaletta.


title: Bilingual

text: "Bilingual" sisältää vaikutteita useista musiikkikulttuureista, etenkin Latinalaisen Amerikan, jossa yhtye oli kiertänyt "Very"-albumin julkaisun jälkeen. Kolmella kappaleista on käytetty englannin kielen kanssa sekaisin espanjaa ja portugalia.


title: Bilingual

text: "Bilingualia" olivat Pet Shop Boysin jäsenten lisäksi tuottamassa Chris Porter, Danny Tenaglia ja K-Klass. Ensimmäinen single oli "Before". Albumista tehtiin uusintajulkaisu 2001.


title: Tupac: Resurrection (soundtrack)

text: Tupac: Resurrection on -dokumenttielokuvan virallinen soundtrack. Sen julkaisi Amaru Entertainment vuonna 2003. Albumi sisältää remasteroituja versioita muutamista aikaisemmin julkaistuista kappaleista ("Holler If Ya' Hear Me", "Death Around the Corner", "Secretz of War", "Bury Me a G", "Same Song", "Panther Power", "Str8 Ballin'" sekä "Rebel of the Underground"), joitain harvinaisempia kappaleita ("Starin' Through My Rear View" ja "One Day At A Time") sekä uusia, julkaisemattomia säkeitä, joita on käytetty muun muassa kappaleissa "Runnin' (Dying to Live)" ja "Ghost". Kappaleet tavallaan koottiin uudelleen näiden julkaisemattomien säkeiden ympärille. Eminem auttoi albumin tuottamisessa tuottamalla muun muassa singlen "Runnin' (Dying to Live), jossa mukana on myös The Notorious B.I.G.. Albumi myi yli 420 000 kappaletta ensimmäisellä viikolla ylittäen lopulta platinalevyn rajan.


title: Tupac: Resurrection (soundtrack)

text: Albumin viimeinen kappale "The Realist Killaz", sisältää myös julkaisemattoman 2Pac-säkeen. Säe miksattiin yhteen rap-artisti 50 Centin kanssa, joka "dissaa" omassa säkeessään rap-artisti Ja Rulea.


title: Einari Vidgrén

text: Kalle Einari Vidgrén (7. helmikuuta 1943 Vieremä – 26. lokakuuta 2010 Seinäjoki) oli teollisuusneuvos ja vieremäläisen metsäkoneyritys Ponssen perustaja.


title: Einari Vidgrén

text: Ennen Ponssen perustamista vuonna 1970 hän toimi metsurina. Hän perusti konepajan, koska ei ollut tyytyväinen saatavilla olleisiin metsätraktoreihin.


title: Einari Vidgrén

text: Vidgén perusti omaa nimeään kantavan säätiön huhtikuussa 2005. Sen tavoite on "kehittää ja lisätä koneelliseen puunkorjuuseen liittyvän yrittäjyyden tunnettavuutta sekä lisätä koneellisen puunkorjuun kiinnostavuutta työllistäjänä etenkin nuorten keskuudessa".


title: Einari Vidgrén

text: Einari Vidgrénille on myönnetty lukuisia ansiomerkkejä ja huomionosoituksia. Hänelle myönnettiin Oulun yliopiston teknillisen tiedekunnan kunniatohtorin arvo vuonna 2009. Vuonna 1992 Kauppa- ja teolisuusministeriö myönsi Vidgrénille keksijäpalkinnon tunnustuksena pitkäjännitteisestä työstä metsäkoneiden kehittämisessä ja Ponsselle myönnettiin Suomalaisen muotoilun kunniamaininta, Pro Finnish Desing, metsäkoneiden muotoilusta Vuonna 2001 hän sai Suomen Metsäyhdistykseltä kultaisen ansiomerkin "erityisistä, pitkäaikaisista ja vaikutuksiltaan valtakunnallisista ansioista Suomen metsäalan hyväksi". Vuonna 2005 Vidgrén sai Metsänhoitajaliiton ja Nordean jakaman Vuoden metsäteko-palkinnon. Perusteluissa mainittiin koneellisen puunkorjuun arvostusta edistävän säätiön perustaminen ja osallisuus tieteellisen erikoisrahaston perustamiseen.


title: Einari Vidgrén

text: Vidgrénin perhe kuuluu Suomen pörssirikkaisiin noin 200 miljoonan euron yhteisomaisuudellaan . Vidgrénillä on neljä poikaa, joista kolme työskentelee Ponssella.


title: Einari Vidgrén

text: Einari Vidgrén kuoli 67-vuotiaana, 26. lokakuuta 2010 Seinäjoella saamaansa sairauskohtaukseen. Ponssesta 47,67 prosenttia kerrottiin menevän perinnönjakoon. Einarin toiseksi vanhin poika Juha Vidgrén oli ennen perinnön jakoa yrityksen suurin kasvollinen omistaja ja omisti osakkeista 10,24 prosenttia. Vuonna 2011 hänen omistusosuutensa on 22,16 prosenttia. Hänet valittiin isänsä seuraajaksi yrityksen hallituksen puheenjohtajaksi.


title: Einari Vidgrén

text: Vidgrén tunnettiin intohimoisena raviurheilun harrastajana ja hevosenomistajana, joka sijoitti lajiin huomattavia summia. Mäkelän kotitilan yhteydessä on muun muassa tallit ja harjoitusalueet. Hänen hevosensa menestyivät hyvin sekä kotimaassa että ulkomailla. Lisäksi hän oli piensijoittajana jääkiekkojoukkue KalPassa.


title: Dave Walker

text: David (Dave) Walker (s. 25. tammikuuta 1945, Walsall, Iso-Britannia) on englantilainen laulaja. Hän on laulanut mm. Fleetwood Macissa ja Savoy Brownissa. Hän oli myös muutaman kuukauden ajan Black Sabbathin laulajana 1977–1978 Ozzy Osbournen erottua hetkellisesti. Ainoan julkisen esiintymisensä Black Sabbathin kanssa Dave Walker teki BBC TV:n ohjelmassa Look Here! esittämällä kappaleen Junior's Eyes.


title: Drahmin

text: Drahmin on fiktiivinen henkilö Mortal Kombat -tappelupelisarjassa.


title: Drahmin

text: Drahminin tiedetään olleen vuosisatoja sitten julma sotapäällikkö Outworldissa. Rikostensa johdosta hänet karkotettiin Netherealmiin, missä hänen ruumistaan ja sieluaan kidutettiin. Vuosien kuluessa hän sekosi yhä enemmän ja hän kadotti ihmisyytensä lopulta muuttuen oniksi.


title: Drahmin

text: Netherealmissa hän tapasi myös oni Molochin, jonka kanssa hän liittoutui. Kaksikko valsi ympäri Netherealmia etsien sieluja kidutettavaksi. Useiden vuosisatojen jälkeen he tapasivat Scorpionin ja Quan Chin taistelemassa. Drahmin ja Moloch sopivat auttavansa Quan Chita pitäen Scorpionin poissa hänen tieltään ja vastapalvelukseksi hän auttaisi kaksikon pois Netherealmista.


title: Drahmin

text: Quan Chi löysi portaalin ja Shinnokin amuletin avulla onnistui avaamaan sen. Samalla Scorpion hyökkäsi hänen kimppuunsa, mutta Drahmin ja Moloch riensivät apuun ja Quan Chi pääsi pakenemaan. Hänen oli tarkoitus jättää muut jälkeensä, mutta portaali ei ehtinyt kuitenkaan sulkeutua ja Scorpion sekä onit ehtivät juuri ja juuri pääsemään toiselle puolelle. Kaksikko löysi itsensä Outworldista eivätkä nähneet Quan Chita eikä Scorpionia lähelläkään.


title: Drahmin

text: Vapaina Drahmin ja Moloch alkoivat etsivää Quan Chita. He vaelsivat ympäri Outworldia ja tappoivat kaikki jotka tulivat heitä vastaan. He törmäsivät myös kyborgi Cyraxiin ja Li Meihin, jotka onnistuivat kuitenkin pakenemaan. Pian Quan Chin kanssa liittoutunut Shang Tsung löysi kaksikon ja palkkasi heidät tarkoituksenaan antaa heidän tappaa Quan Chin, kun Tsung ei tarvitsisi enää hänen apuaan. Tsung piti kaksikkoa piilossa palatsissaan ja nämä odottivat innolla Quan Chin kohtaamista.


title: Drahmin

text: Odottaessaan kostoaan, onit tapasivat taas Scorpionin, joka oli tullut myös tappamaan Quan Chin. Vahingossa he auttoivat Quan Chita heittäessään ninjan soulnadoon, mikä melkein repi hänet kappaleiksi.


title: Drahmin

text: Myöhemmin Taven tapasi Drahminin Netherealmissa, vaikkei tiedetä kuinka hän sinne joutui. Hän kuitenkin harhaili siellä päämäärättömästi syöden kaikki vastaansa tulleet demonit. Hän päätyi taisteluun Tavenin kanssa ja hävisi.


title: Jo Burt

text: Jo Burt (s. 1956) on englantilainen basisti, joka on soittanut bassoa muun muassa Virginia Wolf- ja Black Sabbath -yhtyeissä. Burt on myös perustajajäsen yhtyeessä nimeltä Sector 27. Lisäksi hän esiintyy Freddie Mercuryn albumilla.


title: Adam Wakeman

text: Adam Wakeman (s. 11. maaliskuuta 1974 Windsor, Iso-Britannia) on englantilainen kosketinsoittaja, joka on Yes-yhtyeestä tutun Rick Wakemanin poika. Adam Wakeman on soittanut muiden muassa Annie Lennoxin, Travisin, A Company of Snakesin, Victoria Beckhamin ja Atomic Kittenin kanssa. Vuodesta 2004 lähtien hän on ollut Black Sabbath -yhtyeen kiertueilla kosketinsoittajana. Hän on myös tehnyt musiikkia isänsä kanssa nimellä Wakeman With Wakeman.


title: Still I Rise

text: Still I Rise on postuumisti julkaistu yhteistyöalbumi 2Pacin ja hänen ryhmänsä Outlawzien kanssa, lukuun ottamatta alkuperäisjäsentä Hussein Fatalia, joka jätettiin pois levyltä tuntemattomista syistä. Albumin kaikki kappaleet ovat ennen julkaisemattomia. "Still I Risen" julkaisi 14. joulukuuta 1999 Interscope Records, Death Row Recordsin alaisuudessa, ja se saavutti platinarajan myytyään 1,5 miljoonaa kappaletta.


title: Still I Rise

text: Albumilta julkaistiin single "Baby Don't Cry (Keep Ya Head Up II)", joka on samantyyppinen tunnelmasoinnultaan kuin 2Pacin suositut singlet "Brenda's Got a Baby" ja "Keep Ya Head Up". "Baby Don't Cry (Keep Ya Head Up II)" on myös albumin ainoa kappale, josta kuvattiin musiikkivideo.


title: Baraka (Mortal Kombat)

text: Baraka on fiktiivinen henkilö Mortal Kombat -tappelupelisarjassa.


title: Baraka (Mortal Kombat)

text: Baraka tunnetaan pahana ja ennustamattomana tarkata-lajin soturina. Lajitoveriensa tapaan hänen käsissään on pitkät terät, jotka hän vetää esiin taisteluissa.


title: Baraka (Mortal Kombat)

text: Ennen Shang Tsungin järjestämää Mortal Kombat turnausta Outworldissa, Baraka johti hyökkäystä Shaolin temppeliin Earthrealmissa. Hyökkäyksen johdosta Liu Kang halusi kostaa tämän Shao Kahnille ja lähti Outworldiin. Turnauksen jälkeen, Baraka liittoutui Mileenan kanssa, mutteivat koskaan toteuttaneet Kahnin vastaisia suunnitelmiaan. Mileena murhattiin ja Baraka lähetettiin Outworldin alangolle.


title: Baraka (Mortal Kombat)

text: Seuraten Kahnin vajoamista, Baraka pakeni ja vietti aikaa yksikseen. Hän tapasi velho Quan Chin vaellellessaan Edeniassa ja hän tarjosi Barakalle mahdollisuutta hallita Edeniaa rinnallaan, mikäli tämä suostuisi liittymään Shinnokin armeijaan. Innokkaana taistelusta, Baraka suostui. Jälleen kerran Baraka kuitenkin suunnitteli pettävänsä mestarinsa, mutta hän ei taaskaan ehtinyt toteuttaa suunnitelmiaan sillä Shinnok hävisi taistelussa Earthrealmin sotureita vastaan ja hänet lähetettiin Netherealmiin.


title: Baraka (Mortal Kombat)

text: Baraka vietti taas hetken itsekseen kunnes löysi henkiin heränneen Onagan uudeksi isännäkseen. Baraka löysi myös Netherealmista vapautuneen Mileenan, joka suostui liittymään Onagan joukkoihin.


title: Harold Shipman

text: Harold Frederick "Fred" Shipman (""Tohtori Kuolema"", 14. tammikuuta 1946, Nottingham – 13. tammikuuta 2004, West Yorkshire) oli englantilainen yleislääkäri, joka murhasi useita potilaitaan Englannissa 1970-luvulta vuoteen 1998. Suurin osa uhreista oli yksin eläneitä, iäkkäitä naishenkilöitä, jotka olivat hyvässä terveydentilassa. Shipman tunnettiin mukavana miehenä ja oli hyvän lääkärin maineessa.


title: Harold Shipman

text: Shipman jäi kiinni yrittäessään väärentää testamenttia erään uhrinsa nimissä. Hän sai viisitoista elinkautista ja hirttäytyi sellissään Wakefieldissä. Shipman ei koskaan selittänyt eikä edes tunnustanut rikoksiaan. Shipmanin uhrien määrä jäi epäselväksi, mutta tapauksesta laaditussa kuudennessa ja viimeisessä raportissa päädyttiin sellaiseen tulokseen, että heitä olisi ollut noin 215.


title: Harold Shipman

text: Shipman syntyi tammikuussa 1946 Nottinghamissa. Hän oli vanhempiensa kolmesta lapsesta keskimmäinen. Hänen äitinsä Vera kuoli keuhkosyöpään hänen ollessaan 17-vuotias.


title: Harold Shipman

text: Shipman aloitti vuonna 1965 opiskelun Leedsin yliopistossa. Näihin aikoihin hän tapasi kolme vuotta itseään nuoremman Primrosen. Pari avioitui 1966 ja sai ensimmäisen lapsensa, Sarahin, neljä kuukautta myöhemmin. Kaikkiaan pari sai neljä lasta. Valmistuttuaan Leedsistä 1970 Shipman aloitti lääkärintyönsä. Hän myös perusti oman klinikkansa 1993.


title: Harold Shipman

text: Vähitellen alettiin ihmetellä, miksi hyvän lääkärin potilaita kuoli niin paljon. Maaliskuussa 1998 tohtori Linda Reynolds ilmoitti kuolemansyyntutkijalle olevansa huolissaan korkeasta kuolleisuudesta Shipmanin potilaiden keskuudessa. Hän pelkäsi Shipmanin tappavan potilaitaan. Asia tuotiin poliisin tietoon, mutta riittävää näyttöä Shipmanin pidättämiseksi ei ollut.


title: Harold Shipman

text: Shipmanin viimeinen uhri oli Kathleen Grundy, joka löydettiin kotoaan kuolleena 24. kesäkuuta 1998. Uhrin tytär Angela Woodruff alkoi huolestua havaittuaan, että äiti oli testamentannut 386 000 puntaa Shipmanille ja unohtanut tyttärensä kokonaan. Woodruff ilmoitti poliisille, ja Shipman pidätettiin 7. syyskuuta. Hänen hallustaan löydettiin samanlainen kirjoituskone kuin se, jolla väärennetty testamentti oli tehty. Shipman perusteli asian sillä että hän oli lainannut Woodruffille kirjoituskonettaan, muttei osannut selittää miten oli saanut kirjoituskoneen takaisin tämän kuoleman jälkeen.


title: Harold Shipman

text: Poliisi alkoi tutkia myös muita kuolinselvityksiä, jotka Shipman oli allekirjoittanut. Katsottiin aiheelliseksi tutkia myös viittätoista muuta tapausta. Ilmeni, että Shipman oli surmannut potilaitaan antamalla näille yliannostuksen morfiinia. Tämän jälkeen hän oli laatinut kuolinselvitykset ja väärentänyt asiakirjan, joka väitti vainajan olleen huonossa terveydentilassa.


title: Harold Shipman

text: Shipmanin oikeudenkäynti alkoi 5. lokakuuta 1999. Häntä syytettiin potilaidensa Marie Westin, Irene Turnerin, Lizzie Adamsin, Jean Lilleyn, Ivy Lomasin, Muriel Grimshawn, Marie Quinnin, Kathleen Wagstaffin, Bianka Pomfretin, Naomi Nuttallin, Pamela Hillierin, Maureen Wardin, Winifred Mellorin, Joan Melian ja Kathleen Grundyn murhaamisesta vuosina 1995–1998.


title: Harold Shipman

text: Shipman kiisti aina syyllisyytensä murhiin. 31. tammikuuta 2000 hänet kuitenkin todettiin syylliseksi ja tuomittiin viiteentoista elinkautiseen. Oli myös muita murhatapauksia, joista Shipmania olisi saatettu syyttää, mutta se katsottiin tarpeettomaksi. Alkuperäinen oikeudenkäynti sai suurta julkisuutta eikä lisäsyytteillä olisi ollut vaikutusta Shipmanin tuomioon. Tuomari antoi myös suosituksen, että Shipmania ei koskaan vapautettaisi.


title: Harold Shipman

text: Shipman löydettiin sellistään kuolleena 58-vuotissyntymäpäivänsä aattona 13. tammikuuta 2004. Hänen todettiin tehneen itsemurhan hirttäytymällä. Koskaan ei ole täysin selvinnyt, milloin Shipman alkoi murhata potilaitaan ja kuinka monta uhria hänellä oli. Heinäkuussa 2002 laaditun raportin mukaan hän tappoi vuosina 1975–1998 vähintään 215 potilasta Todmordenissa ja Hydessä. 27. tammikuuta 2005 laaditussa kuudennessa ja viimeisessä raportissa päädyttiin tulokseen, että uhrien lukumäärä olisi ollut noin 250. Kaikkiaan 459 ihmistä kuoli ollessaan Shipmanin potilaina, mutta ei ole voitu selvittää, kuinka moni näistä murhattiin. Shipman oli yleensä ainoa lääkäri, joka laati potilastaan kuolinselvityksen.


title: Harold Shipman

text: Lisäksi poliisi epäili, että Shipman olisi varastanut uhriensa korut, sillä tämän autotallista oli löytynyt niitä vuonna 1998 yli 10 000 punnan arvosta.


title: Harold Shipman

text: "Tohtori kuoleman" uhrien omaiset olivat hänen kuolemastaan pahoillaan. He olivat toivoneet, että hän joskus paranisi mielisairaudestaan, katuisi tekemiään murhia ja puhuisi niistä.


title: Harold Shipman

text: Shipmanin uhrien muistopuutarha Garden of Tranquillity avattiin Lontoon Hydessä 30. heinäkuuta 2005.


title: George Newbern

text: George Young Newbern (s. 10. joulukuuta 1964 Little Rock, Arkansas) on yhdysvaltalainen näyttelijä.


title: George Newbern

text: Hän tuli tunnetuksi elokuvasta "Vauhdikas vaihtokauppa" vuonna 1987, jonka jälkeen Newbern on tehnyt enimmäkseen useita vierailevia rooleja televisiosarjoissa, kuten "Courthouse", "Enkelin kosketus", "Chicagon lääkärit", "Frendit", "Vain yksi elämä", "CSI", "Boston Legal", "Las Vegas" ja "Num3rot". Vuonna 2009 Newbernilla oli päärooli Disneyn elokuvassa "Sisäinen sankari".


title: George Newbern

text: Ääninäyttelemiseen Newbern saapui 1990-luvulla, jolloin hän oli mukana Hanna-Barberan tuottamassa animaatiosarjassa "The Pirates of Dark Water". Newbernin merkittävin äänirooli oli Teräsmies "Justice League"- ja "Justice League Unlimited" -animaatiosarjoissa. Samalla se oli Newbernin näyttelijän uran pisin rooli, joka kesti yhteensä viisi vuotta. Alun perin hän tuli Tim Dalyn tilalle, koska Daly oli näyttelemässä toisessa televisiosarjassa. Aluksi Newbern sai "Justice League" -sarjan ensimmäisen tuotantokauden jälkeen paljon kritiikkiä, koska hänellä ei ollut yhtä auktoriteettinen ja matala ääni kuin Dalyllä. Myöhemmin Newbern kuitenkin kykeni parantamaan ääntään tuleville tuotantokausille. Hän uusi Teräsmiehen roolinsa vuonna 2007 "Batman" -animaatiosarjan 5. tuotantokaudella.


title: George Newbern

text: Newbernin toimi myös Sephirothin äänenä "" anime-elokuvassa ja "Kingdom Hearts II" -videopelissä.


title: Tummaneidonvaippa

text: Tummaneidonvaippa ("Epipactis atrorubens", syn. "Helleborine atropurpurea") on Euroopassa laajalle levinnyt kämmekkälaji. Suomessa lajia tavataan hyvin harvinaisena ja se on luonnonsuojelulailla rauhoitettu


title: Tummaneidonvaippa

text: Tummaneidonvaippa kasvaa usein usean verson tuppaissa, jotka muodostuvat maavarren jakautuessa. Soikeat tai suikeat lehdet ovat lähes vuorottain, 4–7 cm pitkiä, yleensä tumman punavihreitä, harvemmin vaaleamman vihreitä. Kukkavarren korkeus on noin 20–50 cm, ja se on voimakkaan karvainen. Kukinnon terttu on 10–25 cm pitkä, ja kukkia voi toispuolisessa kukinnossa olla jopa kolmekymmentä. Tumman purppuranpunaiset tai punaruskeat kukat ovat alle 1 cm läpimitaltaan, siis pienempiä kuin lehtoneidonvaipalla ("E. helleborine"). Kukat ovat kannuksettomia ja niiden sikiäin on tiheäkarvainen. Kukat tuoksuvat vaniljalta. Tummaneidonvaippa kukkii heinä-elokuussa.


title: Tummaneidonvaippa

text: Muiden kämmeköiden tapaan tummaneidonvaippa elää yhteistoiminnassa sienijuuren kanssa, mutta ei ilmeisesti kuitenkaan ole siitä kovin riippuvainen. Tummaneidonvaippa tuottaa runsaasti siemeniä, jotka leviävät ilmavirtausten mukana hyvinkin kauas. Laji voi risteytyä joidenkin muiden saman suvun neidonvaippojen kanssa, kuten esimerkiksi suoneidonvaipan ("E. palustris") kanssa.


title: Tummaneidonvaippa

text: Kukan huulen kupissa on mettä, ja laji onkin hyönteispölytteinen. Pölyttäjinä toimivat erityisesti pikkuampiaiset, joihin lajin kukka on erikoistunut.


title: Tummaneidonvaippa

text: Tummaneidonvaippaa tavataan lähes koko Euroopassa, mutta levinneisyysalue on varsin laikuttainen. Lisäksi sitä tavataan myös jonkin verran Aasian puolelta. Suomen lähialueilla laji on paikoitellen melko tavallinen Norjassa, Ruotsissa ja Virossa. Suomessa tummaneidonvaippaa esiintyy lähinnä Itä-Suomessa. Voimakkaimmat esiintymät ovat Kuusamossa ja Sallassa Oulangan kansallispuistossa. Savossa ja Pohjois-Karjalassa sitä kasvaa muun muassa Juankoskella ja Juualla. Lajista on löydetty uusia kasvupaikkoja 1990- ja 2000-luvuilla myös Lappeenrannasta, Hangosta ja Lohjalta.


title: Tummaneidonvaippa

text: Tummaneidonvaippaa esiintyy erityisesti kallioisessa maastossa rinteillä ja soraikoilla, aina kalkkialueilla. Joskus sitä tavataan myös tienpenkoilla. Kasvi vaatii kasvaakseen paljon valoa. Lajin kasvupaikkoja uhkaavat Suomessa kaivostoiminta sekä retkeilyn aiheuttama kuluminen. Myös keräily on uhkana kauniskukkaiselle kasville.


title: Julius Evola

text: Giulio Cesare Andrea Evola, kirjailija- ja kutsumanimeltään Julius Evola, (19. toukokuuta 1898 – 11. kesäkuuta 1974) oli italialainen paroni, kulttuurifilosofi, esoteerikko ja traditionalisti. Hän kirjoitti laajasti hermetismistä, seksin metafysiikasta, tantrasta, buddhalaisuudesta, taolaisuudesta, vuorikiipeilystä, Graalin maljasta, militarismista, aristokratiasta, politiikasta, filosofiasta, historiasta, roduista, uskonnoista, sivilisaatioiden olemuksesta sekä idän ja lännen uskonnollisista perinteistä.


title: Julius Evola

text: Evola katsoi edustavansa perinnettä, jonka olemusta hän pyrki määrittelemään lukuisissa teoksissaan. Evola piti omia asenteitaan ja hengellisiä arvojaan aristokraattisina, maskuliinisina, traditionalistisina, sankarillisina ja uhmakkaan taantumuksellisina. Evolan näkökulmat ja asenteet noudattivat johdonmukaisesti hänen maailmankuvaansa, ja lukuisten muiden esoteerikkojen ja traditionalistien tavoin hän käsitti ihmiskunnan ja maailman elävän parhaillaan niin sanotulla Kali Yugan eli mustan ajan aikakaudella, jota määrittelevät valloilleen riistäytyneet materialistiset pyrkimykset, itsekkyys, kulttuurillinen rappio, hengellinen rappeutuminen ja järjestäytynyt vääristyneisyys. Oppi neljästä aikakaudesta sisältyy useihin maailman esoteerisiin ja uskonnollisiin perinteisiin, etenkin hindulaisuuteen. Evola nousi näkemyksillään ”historian hirmuvaltaa” ja yleensä ottaen ”edistyksellisinä” pidettyjä arvoja vastaan, joiden vastapainoksi hän pyrki osoittamaan maailman eri hengellisten perinteiden takana olevan ikuisen tradition ('Perennial Tradition') totuuden ja todenmukaisuuden.


title: Julius Evola

text: Evolan kolmena pääteoksena pidetään usein hänen eri aikakausilta peräisin olevia kirjojaan "Rivolta contro il mondo moderno", "Gli uomini e le rovine" ja "Ride the Tiger". Näiden teosten lisäksi hän kirjoitti useita kulttuurihistoriallisia ja esoteristisia teoksia sekä hyvin suuren määrän artikkeleita eri aiheista. Hyvin merkittävä osa hänen teoksistaan ja teksteistään käsittelee sekä itämaista että länsimaista traditionaalista hengellisyyttä ja sisäistä elämää. Evolan mukaan kaiken toiminnan tuli johtaa yksilön tuolle puolen, pois päin materialismista, utilitarismista, itsekkyydestä ja oman edun tavoittelusta.


title: Julius Evola

text: Evolan katsotaan kuuluvan uusfasistien henkilögalleriaan, ja häntä on pidetty usein italialaisen fasismin keskeisenä teoreetikkona ja oppi-isänä, vaikka hän ei kuulunut fasistiseen puolueeseen eikä nimittänyt itseään fasistiksi. Arvostelijat ovat käyttäneet hänestä monia muitakin nimiä hänen 1900-luvun poliittisten yhteyksiensä vuoksi. Hän itse piti itseään oikeistolaisena intellektuaalina, joka yritti korjata fasismin ja kansallissosialismin merkittäviä maailmankuvallisia ja opillisia virheitä perinteisestä aristokraattisesta näkökulmasta katsoen. Evolalla oli paljon vihollisia molempien järjestelmien piirissä, ja sen vuoksi häneltä kiellettiin myös toiseen maailmansotaan osallistuminen, johon hän oli pyrkinyt vapaaehtoisena kamppaillakseen "kommunismia" vastaan itärintamalla. Toisen maailmansodan loppupuolella hän osallistui natsi-Saksan SS Ahnenerben toimintaan ja tutki Wienissä vapaamuurareilta takavarikoituja dokumentteja. Evola piti politiikkaa, niin kuin kaikkia muitakin ”profaaneja” toimintamuotoja, ainoastaan potentiaalisina keinoina aidon hengellisen hierarkian ja järjestyksen muodostamiselle.


title: Julius Evola

text: Evola menetti useista syistä melko pian uskonsa sekä fasismin että kansallissosialismin mahdollisuuksiin uuden, traditionaalisen eurooppalaisen järjestyksen luomiseksi. Tästä syystä hän piti toisen maailmansodan jälkeen mahdottomana minkäänlaista ”korjaavaa toimintaa”. Hänen näkemyksenä asioiden tilasta heijastuu hänen myöhemmissä teoksissaan, joissa hän kehotti perinteelle uskollisia ihmisiä vetäytymään kaikesta ulkoisesta aktiviteetista, jotta henkisyydelle todella olennaiset tekijät eivät tuhoutuisi. Evola uskoi maailman siirtyneen toisen maailmansodan jälkeen Kali Yugan viimeistä vaihetta heijastavalle kaoottiselle väliajalle, jolloin minkäänlainen ulkoinen toiminta ei voi korjata tilannetta, joka on jo riistäytynyt liian pitkälle. Käytännössä koko hänen viimeinen teoksensa "Ride the Tiger" ('Tiikerillä ratsastaminen') on kirjoitettu tästä näkökulmasta , ja yksi sen esittämistä näkökulmista on muun muassa stoalaisilta tunnettu 'a-politeia'.


title: Julius Evola

text: Evolan ajattelussa on runsaasti yhtymäkohtia muun muassa René Guénonin, Platonin, Friedrich Nietzschen, Oswald Spenglerin, Houston Stewart Chamberlainin, Arthur de Gobineaun, Buddha Sakyamunin, Mestari Eckhartin, Homeroksen, Jacob Boehmen, ja eräiden katolisten ajattelijoiden, kuten Juan Donoso Cortésin ja Joseph de Maistren kanssa. Evola itse kutsui itseään radikaali-traditionaaliseksi ja aristokraattiseksi konservatiiviksi ja piti ”viimeistä suurta eurooppalaista” "Mitternachtia" Metternichiä ihanteellisena esikuvanaan.


title: Julius Evola

text: Historioitsija Richard Barber mukaan : "Evola sekoittaa retoriikkaa, ennakkoluuloja, tietämättömyyttä ja politiikkaa nykyajan ja tulevaisuuden kummalliseksi versioksi, mutta tässä prosessissa hän yhdistää ensimmäistä kertaa kiinnostuksensa esoteeriseen ja salaliitoteoriaan, joka luonnehtii suurta osaa myöhemmin Graalin kirjallisuus


title: Tosiasia

text: Tosiasia (tosiseikka, fakta) on yksilöllisestä käsityksestä tai tulkinnasta riippumaton asia. Se on todellisuudessa olemassa oleva vastine todelle väittämälle, ja sen olemassaolo tekee väittämästä toden. Tosiasia on näin asioiden todellinen tila, asiaintila joka vallitsee.


title: Tosiasia

text: Ranskalainen antiikintutkija Marcel Detienne käyttää käsitettä myyttinen tosiasia, jolla hän viittaa siihen, miten selitämme maailmaa ja ympäröivää todellisuutta kulloinkin vallitsevan parhaan tieteellisen tiedon perusteella. Uudet tutkimustulokset voivat kumota ennen rikkomattomina pidetyt tosiasiat. Myyttinen tosiasia ei ole siis niinkään väärä uskomus kuin tieto, joka voi osoittautua vääräksi tai riittämättömäksi.


title: Lehtoneidonvaippa

text: Lehtoneidonvaippa ("Epipactis helleborine") on monimuotoinen, pääasiassa Euraasiassa tavattava kämmekkäkasvi. Suomessa laji on rauhoitettu Ahvenanmaata lukuun ottamatta.


title: Lehtoneidonvaippa

text: Lehtoneidonvaipan juurakko koostuu pitkistä, paksuista ja haarattomista juurista. Juurakosta nousee tanakka, 30–80 senttimetriä pitkä varsi. 5–10 cm pitkät lehdet kiertävät yleensä koko vartta ja ovat muodoltaan soikeita. Ylemmät lehdet ovat alempia lehtiä kapeampia. Varren latvan kukkaterttu voi olla jopa 30 cm pitkä ja siinä saattaa olla jopa yli 50 kukkaa. Kukka on päältä vihreä ja sisältä vaihtelevasti punertavanruskea. Kukkien tukilehdet ovat pitkiä ja lehtimäisiä. Huulen mesipitoinen kuppi on sisäpinnaltaan tummanruskea. Lehtoneidonvaippa kukkii Suomessa heinä-elokuussa. Kasvin kehittyminen siemenestä kukkivaksi yksilöksi kestää yli kymmenen vuotta.


title: Lehtoneidonvaippa

text: Lehtoneidonvaipan kukkien mesi on ilmeisesti ampiaisille humaltavaa nestettä, sillä pölyttävien ampiaisten on havaittu usein olevan humaltuneen oloisia. Meden on myös havaittu aiheuttavan ampiaisille riippuvuutta. Myös muut hyönteiset kuten loiskimalaiset, mesipistiäiset ja kukkakärpäset voivat suorittaa pölytyksen.


title: Lehtoneidonvaippa

text: Lehtoneidonvaippojen ulkonäkö, kasvupaikkavaatimukset, pölytystavat ja riippuvaisuus sienijuuresta vaihtelevat huomattavan paljon. Tämä on merkki siitä, että lehtoneidonvaippa ei ole yksi, yhtenäinen laji vaan monimuotoinen, vielä eri lajeiksi kehittyvä ryhmälaji. Yksi silmäänpistävimmistä lajin muodoista on lehtivihreätön ja itsepölyttävä "aavekämmekkä", joiden lehdet ovat valkeita ja kukat punertavia. Nämä yksilöt ovat ravinnonhankinnassaan täysin juurisienensä tarjoaman energian varassa. Suomessa näitä lehtivihreättömiä yksilöitä on tavattu erityisen runsaasti Lappeenrannassa yhdellä kasvupaikalla, jossa parhaimmillaan on tavattu toistasataa yksilöä. Esiintymän laajuus on poikkeuksellisen suuri jopa kansainvälisesti.


title: Lehtoneidonvaippa

text: Lehtoneidonvaipan levinneisyysalue on laaja. Sitä tavataan lähes koko Euroopassa Fennoskandian ja Venäjän pohjoisosia lukuun ottamatta, Pohjois-Afrikassa sekä suuressa osassa Aasian lauhkeita osia ja paikoitellen Pohjois-Amerikassa. Pohjois-Amerikassa laji ei ole alkuperäinen ja sen uskotaan siirtyneen sinne puutarhakasveiksi tarkoitetuista yksilöistä. Villinä laji löydettiin mantereelta ensimmäisen kerran vasta vuonna 1879.


title: Lehtoneidonvaippa

text: Suomessa lehtoneidonvaipan esiintymisalue painottuu maan etelä- ja itäosiin. Pohjoisimmat havainnot ovat Kainuusta ja Kuusamosta.


title: Lehtoneidonvaippa

text: Nimensä mukaisesti lehtoneidonvaippa on lähinnä lehtojen ja lehtomaisten metsien kasvi. Sitä tavataan myös lettokorvissa, ravinteisissa harju- sekä kalliometsissä ja hakamailla. Laji on selvä kalkinsuosija.


title: Peter Ramage

text: Peter Iain Ramage (s. 22. marraskuuta 1983 Whitley Bay, Englanti) on englantilainen jalkapalloilija, joka edustaa Englannin Valioliigassa pelaavaa Newcastlea. Hän on pelipaikaltaan toppari.


title: Peter Ramage

text: Newcastlen oma kasvatti ja entinen reservijoukkueen kapteeni teki debyyttinsä ykkösjoukkueessa UEFA Cupin ottelussa Olympiakosia vastaan 16. maaliskuuta 2005. Liigadebyyttinsä hän teki noin kuukautta myöhemmin Old Traffordilla 2-1 tappiossa Manchester Unitedia vastaan. Kaudella 2005/06, Ramage pelasi 29 ottelua ja Stephen Carr'n loukkaannuttua hän sai enemmän vastuuta puolustuksessa, tehden hyvillä otteillaan hyvän vaikutuksen Graeme Sounessiin ja Glenn Roederiin.


title: Nella

text: Nella on naisen etunimi.


title: Nella

text: Suomessa nimi Nella on ollut harvinaisena käytössä jo 1800-luvulla, mutta se on yleistynyt 2000-luvulla. Nimi on annettu huhtikuuhun 2017 mennessä noin 3 440 suomalaiselle naiselle. Vuodesta 2012 lähtien Nellan nimipäivä on suomalaisessa almanakassa 20. huhtikuuta.


title: Nella

text: Nimen alkuperästä on useita näkemyksiä, mutta todennäköistä on, että se on lyhentymä pidemmästä nimestä. Nella-päätteisiä nimiä on ollut Välimeren alueella kautta aikojen paljon, ja on mahdollista, että lempinimen yleistyttyä sitä on alettu käyttää useista erinimisistä naisista, kunnes se on vakiintunut itsenäiseksi nimeksi. Nella on siis alun perin välimerellinen lempinimi.


title: Nella

text: Mahdollisia nimilähteitä ovat muun muassa:


title: Luettelo okkultismia käsittelevistä kirjoista

text: Tämä on luettelo okkultismia käsittelevistä kirjoista. Mainittu vuosiluku ei ole välttämättä teoksen ensimmäisen painoksen ilmestymisvuosi.


title: Veripunakämmekkä

text: Veripunakämmekkä eli verikämmekkä ("Dactylorhiza incarnata" subsp. "cruenta", syn. "D. cruenta") on liuskakämmeköihin kuuluva, lähinnä Pohjois-Euroopassa tavattava punakämmekän alalaji. Suomessa alalajia tavataan harvinaisena ja se on rauhoitettu luonnonsuojelulailla Ahvenanmaata lukuun ottamatta.


title: Veripunakämmekkä

text: Veripunakämmekkä kasvaa noin 15–30 senttimetriä korkeaksi. Sen juurimukulat ovat muiden liuskakämmeköiden tapaan syvään liuskaisia. Varsi on tanakka ja paksu, ja sen yläosa on purppuranpunainen. Varren ylin lehti ulottuu kukinnon tasalle. Lehdet ovat sirottavia, enintään viisi kertaa leveytensä pituisia ja molemmilta puolilta punaruskeatäpläisiä. Joillakin kasvupaikoilla tavataan yksilöitä, joiden lehdet ovat kauttaaltaan ruskean värin peitossa. Kukinto on tiheähkö, runsaskukkainen tähkä. Kukat ovat voimakkaasti kirjaillut tummemman purppuraisella värillä vaaleanpunaisen pohjan päällä. Usein kirjailua on huulen lisäksi myös muissa kehälehdissä. Huuli on kapea ja lähes ehyt. Veripunakämmekkä kukkii kesä-heinäkuussa.


title: Veripunakämmekkä

text: Veripunakämmekkä muistuttaa läheisesti toista Suomessa tavattavaa punakämmekän alalajia suopunakämmekkää (subsp. "incarnata"). Lajin tunnistamista vaikeuttaa sen monimuotoisuus ja että sen ulkomuoto vaihtelee huomattavasti alueittain. Laji myös risteytyy muiden liuskakämmeköiden kanssa. Punakämmeköiden monimuotoisuus on merkki siitä, että laji on ilmeisen nuori ja kehittyvä, ja se muodostaa nopeasti eriytyviä erilaisia ekotyyppejä.


title: Veripunakämmekkä

text: Varsinkin Suomessa ongelmia tuottaa kasvin sekoittaminen suopunakämmekän muunnokseen ("D. incarnata" subsp. "incarnata" var. "hyphaematodes").


title: Veripunakämmekkä

text: Veripunakämmekkä on selvästi suopunakämmekkää harvinaisempi kasvi Euroopassa. Sen levinneisyys on keskittynyt Alpeille, Irlantiin, Fennoskandiaan ja Baltian maihin, minkä lisäksi sitä kasvaa ilmeisen laajalla alueella Venäjällä Keski-Siperiaan saakka. Suomessa veripunakämmekkä on suhteellisen harvinainen kasvi. Yleisimmillään se on Ahvenanmaalla, Pohjois-Pohjanmaalla, Kainuussa sekä Etelä- ja Keski-Lapissa. Muualta Suomesta tunnetaan vain satunnaisia löytöjä.


title: Veripunakämmekkä

text: Veripunakämmekkä kasvaa lettosoilla ja lyhytheinäisillä rantaniityillä. Sitä pidetään kalkinsuosijana. Kasvi on merkittävästi harvinaistunut kasvupaikkojen kuivatuksen johdosta. Myös rantaniittyjen umpeenkasvu laidunnuksen loputtua on johtanut kasvupaikkojen tuhoutumiseen.


title: Qusai Hussein

text: Qusai Saddam Hussein al-Tikriti (, s 17. toukokuuta 1966 Bagdad – 22. heinäkuuta 2003 Mosul) oli Saddam Husseinin toiseksi vanhin poika. Hän johti erikoistasavaltalaiskaartia, erikoisturvallisuusorganisaatiota ja tasavaltalaiskaartia. Hänen väitetään antaneen määräyksen lukuisten šiiamuslimien surmaamiseen 1990-luvun kapinassa. Häntä pidettiin todennäköisimpänä Irakin seuraavana johtajana.


title: Qusai Hussein

text: Qusai oli naimisissa, ja hänellä on neljä lasta. Hän oli Yhdysvaltain julkaisemalla etsityimpien irakilaisten listalla sijalla 2. Yhdysvaltain 101. laskuvarjodivisioonan joukot ampuivat hänet ja veljensä Udayn Mosulissa kuusituntisessa tulitaistelussa. Myös Qusain 14-vuotias poika sekä kolmikon mukana ollut henkivartija kuolivat taistelussa. Veljeksistä maksettiin 30 miljoonan dollarin palkkio.


title: Lapinkämmekkä

text: Lapinkämmekkä ("Dactylorhiza lapponica", syn. "Orchis lapponica") on Lapissa ja Alpeilla kasvava liuskakämmekkä. Suomessa laji on rauhoitettu.


title: Lapinkämmekkä

text: Lapinkämmekkä kasvaa 10–25 cm korkeaksi. Varsi on ohut, ontto ja yläosastaan tummanpunaruskea. Juurimukulat ovat syvään liuskaisia. Lehdet ovat kapeansoikeita, suikeita tai vastapuikeita. Väriltään ne ovat päältä tummanvihreitä, tumma- ja isotäpläisiä, alta harmaanvihreitä. Kukinto on harsu, tummanpunainen tähkä. Kukkia on 5–15 kappaletta. Kukkien tukilehtien laidat ovat hienosahaisia. Kehälehdet ovat tummanpunaisia, huuli on täplikäs ja tyvestä vaaleampi. Lapinkämmekkä kukkii Suomessa heinäkuussa.


title: Lapinkämmekkä

text: Muista kämmeköistä lapinkämmekkä muistuttaa lähinnä kaitakämmekkää ("D. traunsteineri"), mutta on sitä pienempikokoisempi, harvalehtisempi ja väriltään enemmän punaruskeiden ja punaisten värisävyjen hallitsema.


title: Lapinkämmekkä

text: Lapinkämmekkä kuuluu liuskakämmeköiden sukuun, jonka lajit ovat muuntelevia ja muodostavat helposti paikallisrotuja, mikä hankaloittaa suuresti lajin tunnistamista. Määrittelyä vaikeuttaa myös se, että liuskakämmekät risteytyvät helposti. Lajin taksonominen asema on kiistelty.


title: Lapinkämmekkä

text: Lapinkämmekän pääesiintymisalue on Norjan, Ruotsin ja Suomen Lapissa. Lisäksi lajia esiintyy ainakin Alpeilla. Suomessa lapinkämmekkä on harvinainen laji. Esiintymät keskittyvät Keski-Lapin runsaskalkkisiin alueisiin muun muassa Kittilässä.


title: Lapinkämmekkä

text: Lapinkämmekän tyypillistä elinympäristöä ovat letot, lähdesuot ja tunturisoistumat. Laji on kalkinsuosija.


title: Mesikämmekkä

text: Mesikämmekkä eli mesikukka ("Herminium monorchis") on Euraasiassa kasvava vaatimattoman näköinen kämmekkälaji. Suomesta laji on hävinnyt sukupuuttoon.


title: Mesikämmekkä

text: Pienikokoinen mesikämmekkä kasvaa 7–20 senttimetriä korkeaksi. Varren tyvellä on yksi pallomainen versojuurimukula. Loppukesällä kasvi kasvattaa lisäksi kaksi tai kolme uutta mukulaa lyhyiden maansisäisten rönsyjen päähän. Varren tyvellä on kaksi tai kolme vihreää lehteä, jotka ovat 2–5 cm pitkiä ja soikeita tai tasasoukkia. Lisäksi varren yläosassa on korkeintaan kaksi suomumaista ylälehteä. Kukinto on tiheä, 2–4 cm pitkä tähkä, joka nousee lehtien välistä. Pieniä, kellomaisia vihertävänkeltaisia kukkia on kukinnossa 10–20. Kukat osoittavat alaviistoon. Mitätön huuli on kolmiliuskainen ja kannukseton. Kukissa on voimakas, hunajaa muistuttava makea tuoksu. Suomessa mesikämmekän kukinta-aika on kesäkuussa.


title: Mesikämmekkä

text: Mesikämmekkä on erikoistunut hyönteispölytykseen. Sen kukissa vierailee runsaasti pieniä hyönteisiä: pistiäisiä, kärpäsiä ja kovakuoriaisia. Pölytystulos on yleensä erittäin hyvä. Erityisen tärkeitä pölytyksen kannalta ovat tietyt, hyvin pienet loispistiäiset, joiden pölytettäviksi mesikämmekän kukka on täysin sopeutunut. Mesikämmekkä leviää paitsi siementen avulla, myös uusista versojuurimukuloista. Niiden avulla kasvi kykenee leviämään hitaasti kasvupaikallaan. Uusi mukula kasvaa pienen varren päähän, ei heti edellisen viereen kuten useimmilla Euroopan versojuurimukulallisilla kämmeköillä.


title: Mesikämmekkä

text: Mesikämmekkä kasvaa Euroopassa Keski-Euroopasta itään kapealla vyöhykkeellä läpi Venäjän ja Siperian Aasian lauhkeisiin osiin Etelä-Kiinaan saakka. Levinneisyysalue on kuitenkin hyvin laikuttainen. Skandinaviassa lajia tavataan hajanaisella alueella Tanskassa, Etelä-Norjassa sekä Etelä- ja Keski-Ruotsissa. Lajia kasvaa myös Baltian maissa. Suomessa mesikämmekkää on tavattu liki kymmenellä kasvupaikalla Ahvenanmaalla erityisesti Eckeröstä, sekä Hämeen Tuuloksessa, josta laji hävisi jo 1930-luvulla pellonraivauksen yhteydessä. Laji on mahdollisesti kasvanut myös Hattulassa. Ahvenanmaan ja Suomen viimeinen mesikämmekän tunnettu kasvupaikka Eckerössä jäi tiensuoristuksen alle 1975, minkä jälkeen lajia ei ole Suomessa tavattu.


title: Mesikämmekkä

text: Mesikämmekkä on kalkinvaatija ja on kasvupaikkansa suhteen vaatelias. Se kasvaa kosteilla niityillä ja letoilla, joilla muu kasvillisuus on matalaa. Yleensä lajia onkin Suomessa löytynyt laidunnan lyhyenä pitämiltä kosteilta merenrantaniityiltä. Suomessa mesikämmekän häviämisen syitä ovat pellonraivaus, perinteisen niittylaidunnuksen väheneminen ja ehkä myös herbaarionäytteiden liiallinen kerääminen.


title: Punaisen lokakuun metsästys

text: Punaisen lokakuun metsästys ("The Hunt for Red October") on John McTiernanin ohjaama sukellusvene-elokuva vuodelta 1990. Nimensä elokuva saa kuvitteellisesta, länteen loikkausta yrittävästä ballistisin ohjuksin ja uudella magnetohydrodynaamisella propulsiojärjestelmällä varustetusta neuvostosukellusveneestä, jota jahtaavat Atlantin alla ja päällä sekä Yhdysvallat että Neuvostoliitto. Tapahtumat johtavat laajaan diplomaattiseen keinotteluun näiden suurvaltojen välillä. Elokuva pohjautuu Tom Clancyn samannimiseen romaaniin vuodelta 1984.


title: Punaisen lokakuun metsästys

text: Pääosissa ovat muun muassa Punaisen lokakuun päällikkö Marko Ramius (Sean Connery), tri. Petrov (Tim Curry), CIA:n tutkija Jack Ryan (Alec Baldwin), "Lokakuun" ensimmäinen upseeri Vasili Borodin (Sam Neill) ja amiraali James Greer (James Earl Jones).


title: Punaisen lokakuun metsästys

text: "Video-oppaassa" vuodelta 1994 Asko Alanen kehuu elokuvan näyttelijöitä ja kuvausta ja antaa sille neljä tähteä viidestä, mikä vastaa sanallista arviota ”erinomainen”.


title: Luke Perry

text: Luke Perry (oikealta nimeltään Coy Luther Perry III, s. 11. lokakuuta 1966 Mansfield, Ohio) on yhdysvaltalainen näyttelijä, joka muistetaan parhaiten Dylan McKayn roolista televisiosarjassa Beverly Hills 90210.


title: Luke Perry

text: Beverly Hillsin jälkeen hän on näytellyt muutamassa televisiosarjassa. Vuonna 2004 hän näytteli Lontoon West Endissä näytelmän "Kun Harry tapasi Sallyn" vastanäyttelijänään Alyson Hannigan. Perry näyttelee myös CW sarjassa Riverdale joka perustuu vanhoihin Archie Comicsiin. Hän näyttelee sarjassa Fred Andrewsia. Tämän lisäksi Luke Perry on näytellyt lukuisissa elokuvissa.


title: Luke Perry

text: Perry on eronnut avioliitostaan Minnie Sharpin kanssa vuonna 2003. Heillä on kaksi yhteistä lasta, Jack ja Sophie.


title: Ruusukaijanen

text: Ruusukaijanen, aikaisemmilta nimiltään persikkakaijanen tai ruusupapukaija ("Agapornis roseicollis") on kaijojen heimoon kuuluva suosittu häkkilintu. Se on runsaslukuisin niin sanotuista rakkauspapukaijoista, jotka ovat saaneet nimensä erottamattomista pareista, jotka usein sukivat ja siistivät hellästi toisiaan. Se elää kuivilla, avoimilla mailla Lounais-Afrikassa (lähinnä Angolassa, Namibiassa ja Etelä-Afrikassa). Se on äänekäs ja todella aktiivinen papukaija, joka lentelee joskus jopa sadan linnun parvissa puiden ja pensaiden välillä pysyen aina veden läheisyydessä. Lajista on kaksi alalajia: "Agapornis roseicollis roseicollis" ja "Agapornis roseicollis catumbella".


title: Ruusukaijanen

text: Ruusukaijanen on hauskannäköinen ja pieni papukaijalintu, joka on noin 15 senttiä pitkä ja painaa noin 50 grammaa. Sen sukupuolta on vaikea tunnistaa, mutta tarkasti katsottuna naaras on hieman pyöreämpi ja kookkaampi. Joissakin värimutaatiotapauksissa mutaatio ilmenee naarailla koiraita useammin. Naaraat saattavat olla myös aggressiivisempia, mitä tulee esimerkiksi reviirikiistoihin tai tappeluihin ruoasta. Lemmikkitasolla naaras ei esimerkiksi hyväksy uutta asuinkumppania häkkiinsä yhtä helposti kuin koiras.


title: Ruusukaijanen

text: Ruusukaijaset pesivät yhdyskuntina kallioluolissa tai rakennuksissa, tai valtaavat kutojalintujen monikammioisia pesiä. Ne rakentavat kupin muotoisen pesän kuljettamalla erilaisia korsia pyrstössään pesään. Naaras munii 3–6 munaa, joita se hautoo 23 vuorokautta. Yleensä uros ruokkii poikasia 5 viikkoa pesässä ja sen jälkeen ulkopuolella. Poikaset ovat väriltään himmeämpiä ja niiden nokassa on tummia kuvioita. Poikasten höyhenpeite on täydellinen jo kahden kuukauden kuluttua kuoriutumisesta. Tämän jälkeen värit muuttuvat - geeneistä riippuen - vielä hyvinkin pitkään.


title: Ruusukaijanen

text: Ruusukaijanen syö siemeniä ja marjoja. Häkkilintuna sille voi syöttää afrikankajasille (tai parakiiteille) tarkoitettuja siemenseoksia, pellettejä sekä viherravintoa ja hedelmiä. Pakollisia lisiä ovat kalkki- ja jodikivi.


title: Ruusukaijanen

text: Jos aikoo hankkia ruusukaijasen häkkilinnuksi, se kannattaa hankkia 7–8 viikon ikäisenä, jolloin se on lähtenyt pesästä ja syö itse. Samalla kannattaa ostaa sille kumppani, sillä kyseiset kaijaset ovat hyvin sosiaalisia. Yksin ollessaan ne vaativat paljon huomiota ihmiseltä. Kumppania hankkiessa kannattaa ottaa huomioon myös sukulaisuuden mahdollisuus, jos asioi samassa kaupassa toista kertaa. Eläinkaupoissa myytävät ”pariskunnat” ovat yleensä sisaruspareja. Jos aikoo pesittää lemmikkiruusukaijasia, se kannattaa aloittaa vasta kun naaras noin kahden vuoden ikäinen, sillä paljon kalsiumia vaativa raskaus on hyvin suuri rasite vielä kehitysvaiheessa oleville luille. Ruusukaijaset tulevat sukukypsiksi jo noin puolen vuoden iässä ja sen jälkeen koiras saattaa kosiskella naarasta hyvinkin aktiivisesti joka päivä. Ellei naarasta ole, uros saattaa koskiskella ja yrittää ruokkia myös sille läheistä ihmistä luullen tätä linnuksi tai itseään ihmiseksi. Mikäli kaijasten häkkiin ei aseta minkäänlaista pesintämateriaalia (esimerkiksi puuvillan siemeniä, oksia tai korsia) linnut eivät yleensä parittele. Muna/voimaruoka lisää pesimisintoa, mutta sitä suositellaan kuitenkin annettavaksi, vaikkei poikueita suunnittelisikaan. Vuodessa suositellaan munittavaksi 1–2 poikuetta. Jos muniminen on liian innokasta, sitä voi rajoittaa tekomunilla tai ruokavalion ollessa tarpeeksi monipuolista, voimaruoan antamisen lopettamisella.


title: Vaaleakiitäjä

text: Vaaleakiitäjä ("Apus pallidus") on kiitäjälintujen lahkoon kuuluva tervapääskyn lähisukulainen.


title: Vaaleakiitäjä

text: Linnun pituus on 16–18 cm, siipien kärkiväli 40–45 cm ja paino 36–50 g. Kooltaan tervapääskyn luokkaa. Ruumiinrakenne tukevampi ja siivenisku hieman hitaampi kuin tervapääskyn. Väriltään vaaleamman ruskea ja valkea kurkkulaikku on selkeämpi kuin tervapääskyllä. Äänetkin muistuttavat tervapääskyn ääniä. Sosiaalinen laji, joka esiintyy parvina ja myös muiden kiitäjien seurassa.


title: Vaaleakiitäjä

text: Elää Välimeren rantamilla ja Lähi–Idässä, talvehtii Afrikassa. Euroopan populaation koko on 77 000–320 000 yksilöä, joista pesiviä on 21 000–32 000 paria. Suomessa laji on tavattu vain kahdesti samana syksynä: 24.10.2004 Hangossa ja 28.10.–1.11.2004 Helsingin Pihlajasaaressa. Uusin ja ilmeisesti näin ollen vasta kolmas havainto Suomessa on tehty 1.11.2018 Helsingin Viikissä. Kyseinen yksilö vietiin hoitoon Korkeasaaren villieläinhoitolaan ja vapautettiin sieltä 9.11.2018.


title: Vaaleakiitäjä

text: Pesimäaikana elää kalliojyrkänteiden ja rotkojen rikkomassa maastossa, sekä kaupungeissa. Talvehtimisalueilla ruokailee myös alavilla mailla.


title: Vaaleakiitäjä

text: Asuu yhdyskunnittain. Pesä on kallion tai rakennuksen kolossa, puun kolossa tai kattotiilen alla. Munia on 2 tai 3, haudonta-aika noin 3 viikkoa. Poikaset lähtevät pesästä lentokykyisinä vasta 5–6 viikon ikäisinä.


title: Vaaleakiitäjä

text: Syö ilmameren hyönteisiä ja hämähäkkejä.


title: Piikkipyrstökiitäjä

text: Piikkipyrstökiitäjä eli vanhalta nimeltään piikkipyrstöpääsky ("Hirundapus caudacutus") on kiitäjälintujen lahkoon kuuluva aasialainen laji.


title: Piikkipyrstökiitäjä

text: Piikkipyrstökiitäjän pituus on 19–21 cm, siipien kärkiväli 50–54 cm ja paino noin 80–90 g. Se on tervapääskyä suurempi ja rotevampi kiitäjä, jolla on lyhyt pyrstö ja kaula, minkä johdosta se näyttää pullealta. Pyrstön kärki kapenee piikiksi, mistä tulee lajin nimi. Piikkipyrstökiitäjän lento on erittäin nopeaa, nopeampaa kuin tervapääskyn. Sen sanotaan olevan maailman nopein lintu, ja lentonopeudeksi on mitattu 170 km/h. Yleisväritys on hyvin tumma, vain alaperässä ja kurkussa on valkoinen alue ja selässä muuta pukua hieman vaaleampi laaja laikku.


title: Piikkipyrstökiitäjä

text: Pitkään arveltiin, että laji elää vain ilmassa, pesimäaikaa lukuun ottamatta. Australialaiset ovat kuitenkin osoittaneet radioseurannan avulla, että se käy lepäilemässä puiden latvustossa.


title: Piikkipyrstökiitäjä

text: Lajin kuvaili ja nimesi tieteelle englantilainen John Latham 1801.


title: Piikkipyrstökiitäjä

text: Piikkipyrstökiitäjä pesii Keski-Aasiassa ja Etelä-Siperiassa ja talvehtii Itä- ja Pohjois-Australiassa, jonne linnut saapuvat lokakuussa. Lajia on tavattu Suomessa neljästi: 21.5.1933 Nummi-Pusulassa, 21.4.1990 Kristiinankaupungissa, 10.5.1991 Hangossa ja 8.5.2005 Savitaipaleella.


title: Piikkipyrstökiitäjä

text: Lajin elinympäristöä ovat vuoristoseudut, mutta linnut ruokailevat myös alavilla seuduilla.


title: Piikkipyrstökiitäjä

text: Pesä on tavallisesti puun kolossa. Munia on 2–7, ja haudonta alkaa jo ensimmäisen munan jälkeen. Piikkipyrstökiitäjä pesii touko–kesäkuussa.


title: Piikkipyrstökiitäjä

text: Piikkipyrstökiitäjän ravintoa ovat hyönteiset ja hämähäkit. Australiassa se ruokailee suurissa parvissa etsien lämpimiä ilmavirtauksia ja seuraillen pensaspaloja.


title: Mulkuanjoki

text: Mulkuanjoki on Siikalatvalla sijaitseva Siikajoen sivujoki. Mulkuanjoki alkaa Järvikylässä sijaitsevasta Mulkuanjärvestä, ja se laskee Siikajokeen Hyvölänrannan kylän pohjoispuolella. Joen pituus on 16 kilomettiä.


title: Dennis Nilsen

text: Dennis Andrew Nilsen (23. marraskuuta 1945 – 12. toukokuuta 2018) oli skotlantilainen sarjamurhaaja Lontoossa. Hän murhasi viiden vuoden aikana viisitoista miestä. Hän teki myös muutamia epäonnistuneita murhayrityksiä.


title: Dennis Nilsen

text: Nilsen syntyi Aberdeenshiressa norjalaiselle isälle ja skottilaiselle äidille. Isä kärsi alkoholiongelmasta, ja vanhemmille tuli avioero Nilsenin ollessa 4-vuotias. Äiti meni uusiin naimisiin ja lähetti poikansa isovanhemmilleen. Parin vuoden kuluttua Nilsen palasi asumaan äitinsä luokse.


title: Dennis Nilsen

text: Nilsen värväytyi vuonna 1961 Britannian armeijaan. Hän toimi kokkina Adenissa, Kyproksella ja Berliinissä ennen kuin jätti armeijan 1972 ja toimi hetken poliisina. 1970-luvun puolivälissä hän pääsi virkamieheksi työnvälitystoimistoon.


title: Dennis Nilsen

text: Kaikki Nilsenin uhrit olivat opiskelijoita tai kodittomia miehiä. Sarjamurhaaja vei heidät kotiinsa seksiä varten tai vain seuraksi. Yön aikana hän kuristi uhrinsa ja hävitti ruumiit.


title: Dennis Nilsen

text: Vuonna 1981 Nilsen muutti yläkertaan. Hän jatkoi tappamista, mutta havaitsi ruumiiden hävittämisen hankaloituneen. Nilsen alkoi säilyttää uhriensa jäännöksiä vaatekaapissa, muovikasseissa ja lattialautojen alla. Yrittäessään vetää ruumiinosia vessanpöntöstä alas hän onnistui tukkimaan koko viemäriverkoston.


title: Dennis Nilsen

text: Kun viemäriverkostoa tultiin korjauttamaan, havaittiin, että siellä oli jotakin lihan kaltaista sekä pieniä luita. Paikalle hälytettiin poliisi, joka jo pian oli Nilsenin kannoilla.


title: Dennis Nilsen

text: Kolme poliisia tuli tutkimaan Nilsenin asunnon, jossa välittömästi haisi mädäntyneen lihan haju. Kun poliisi kysyi, missä olivat loput ruumiista, Nilsen kertoi, että ne olivat kahdessa muovikassissa hänen vaatekaapissaan. Nilsen pidätettiin välittömästi epäiltynä murhista.


title: Dennis Nilsen

text: Poliisiasemalle vietäessä Nilseniltä kysyttiin hänen uhriensa määrää. Nilsen kertoi sen olleen 15 tai 16.


title: Dennis Nilsen

text: Nilsen sai elinkautisen vankeusrangaistuksen 4. marraskuuta 1983. Hänelle myönnettiin 25 vuoden kuluttua - 2008 - mahdollisuus hakea armahdusta. Sisäministeri poisti armahdusmahdollisuuden kokonaan, mikä tarkoittaisi, että Nilsen istuisi vankilassa loppuelämänsä. Sisäministerin tämä oikeus poistettiin kuitenkin marraskuussa 2002, joten Nilsenillä on alkuperäisen tuomionsa mukaisesti vapautumisen mahdollisuus aikaisintaan 2008.


title: Dennis Nilsen

text: Nilsen kärsi tuomiotaan Full Suttonin vankilassa lähellä Pocklingtonia. Hän sai 1993 luvan antaa vankilasta käsin televisioituja haastatteluja.


title: Dennis Nilsen

text: Nilseniltä evättiin eräässä vankilassa pääsy homopornon pariin. Asia vietiin oikeuteen, ja toinen oikeusjuttu syntyi 2003, kun Nilseniä estettiin julkaisemasta omaelämäkerrallista teostaan "The History of a Drowning Boy".


title: Neittävänjoki

text: Neittävänjoki on Pohjois-Pohjanmaalla Vaalassa ja Siikalatvalla sijaitseva Siikajoen sivujoki. Neittävänjoki alkaa latvapuroista Vaalan Veneheitossa, ja se laskee Siikajokeen Kestilän kirkonkylän itäpuolella. Joen pituus on 21 kilometriä.


title: Neittävänjoki

text: Oulujärven ja Siikajoen yhdistävä Siikajoen uittokanava loppuu Neittävänjoen alkupäähän.


title: Pikkukiitäjä (lintu)

text: Pikkukiitäjä ("Apus affinis") on kiitäjälintujen lahkon pienimpiä edustajia. Lajin nimesi John Edward Gray 1832.


title: Pikkukiitäjä (lintu)

text: Linnun pituus on 10–13 cm, siipien kärkiväli 32–34 cm ja paino noin 25 g. Tummanruskea, räystäspääskyn kokoinen kiitäjä, jolla on valkoinen kurkku ja yläperä. Sukupuolet ovat samanvärisiä. Lentelee parvina hyönteisjahdissa, lento on tavallisesti hitaampaa kuin isompien kiitäjien. Ääni on vaihtelevan voimakasta viserrystä. Lajista tunnetaan 6 alalajia.


title: Pikkukiitäjä (lintu)

text: Afrikka ja Aasian eteläosat Indonesiaan saakka. Euroopassa, lähinnä Turkissa, mainitaan elävän 1 800–5 000 yksilöä. Lajia ei ole tavattu Suomessa. Osa kannasta on paikkalintuja, osa pohjoisimmista populaatioista muuttaa etelään.


title: Pikkukiitäjä (lintu)

text: Taajamat ja kaupungit, vuoristoseudut.


title: Pikkukiitäjä (lintu)

text: Pesii yhdyskunnittain rakennuksissa ja kalliojyrkänteillä. Pari pesii samassa kolossa vuodesta toiseen. Munia on 21–3, joskus 4, haudonta-aika on noin 3 viikkoa ja molemmat emot osallistuvat haudontaan. Poikaset lähtevät pesästä lentokykyisinä 5-6 viikon ikäisinä.


title: Pikkukiitäjä (lintu)

text: Ilmameren hyönteiset ja hämähäkit.


title: Luke Wilson

text: Luke Cunningham Wilson (s. 21. syyskuuta 1971 Dallas, Texas) on yhdysvaltalainen näyttelijä. Hän aloitti näyttelijänuransa vuonna 1994 elokuvassa "Bottle Rocket". Hänet tunnetaan parhaiten rooleistaan elokuvissa "Blondin kosto" ja "Charlien enkelit". Myös Wilsonin veljet Owen ja Andrew ovat näyttelijöitä.


title: Tomislav Ivić

text: Tomislav Ivić (30. kesäkuuta 1933 Split, Jugoslavia – 24. kesäkuuta 2011 Split, Kroatia) oli kroatialainen jalkapallovalmentaja. Hän oli yksi maansa menestyneimmistä jalkapallovalmentajista voitettuaan 26 vuotta kestäneellä urallaan 15 pokaalia.


title: Tomislav Ivić

text: Ivić kuoli 24. kesäkuuta 2011 splitiläisessä sairaalassa 77-vuotiaana. Hän oli sairastanut vuosia diabetesta.


title: Andrew Wilson

text: Andrew Wilson (s. 22. elokuuta 1964) on yhdysvaltalainen näyttelijä ja ohjaaja. Wilsonin veljet, Owen ja Luke, ovat myös näyttelijöitä. Wilson on tehnyt lyhyitä esiintymisiä veljiensä elokuvissa ja teki vuonna 2005 ensimmäisen ohjauksensa. Wilsonin suurin rooli oli vuonna 1996 elokuvassa "Bottle Rocket".


title: Kurjenmiekkakasvit

text: Kurjenmiekkakasvit ("Iridaceae") on Asparagales-lahkoon kuuluva kasviheimo. Tieteellisen nimen synonyymejä ovat "Crocaceae", "Galaxiaceae", "Geosiridaceae", "Gladiolaceae", "Isophysidaceae", "Ixiaceae" ja "Nivenioideae".


title: Kurjenmiekkakasvit

text: Heimoon kuuluu noin 1800 lajia, jotka jaetaan 70–80 sukuun. Suomessa kasvaa alkuperäisenä keltakurjenmiekka, jota kutsutaan myös lyhyesti kurjenmiekaksi, sekä saksankurjenmiekka, joka lienee viljelykarkulainen. Monia muitakin lajeja viljellään puutarhoissa. Kurjenmiekkojen lisäksi heimoon kuuluu muitakin koristekasveja kuten sahramit ("Crocus"), miekkaliljat ("Gladiolus") ja freesiat.


title: Kurjenmiekkakasvit

text: Kurjenmiekkakasvit ovat monivuotisia ja juurakollisia; juuret ovat sienijuurellisia, ja juurikarvat puuttuvat. Ne varastoivat ravinteita talven yli sipulissa tai mehevässä maavarressa. Tämän ravintovaraston turvin ne kukkivat jo keväällä tai varhain alkukesästä. Lehdet ovet kahdessa rivissä, yleensä heinämäiset, yksipintaiset tai syrjittäiset. Kukat ovat tavallisesti isoja, ja niiden värikkäät kehälehdet ovat enemmän tai vähemmän erillisiä; niiden kärki on usein sukasellinen. Heteitä on kolme ja ne sijaitsevat kohdakkain kehän ulkolehtien kanssa. Ponnet avautuvat poispäin kukan keskustasta. Myös emilehdet ovat kohdakkain ulompien kehälehtien kanssa, eikä niissä ole mesiäisiä. Sikiäin on kehänalainen. Vartalo on haarainen ja luotit sijaitsevat monimutkaisten tai laajentuneiden haarojen reunoilla. Siemenessä on hemiselluloosapitoinen endospermi ja melko kookas alkio, jonka sirkkalehti ei tavallisesti ole yhteyttävä.


title: Kurjenmiekkakasvit

text: Kurjenmiekkakasvit ovat levinneisyydeltään yleismaailmallinen heimo.


title: Kurjenmiekkakasvit

text: Eniten kurjenmiekkakasvien lajeja tunnetaan trooppisesta Afrikasta, etenkin Etelä-Afrikasta. Japanissa kurjenmiekkakasveja arvostetaan perinteisesti paljon; niitä kuvataan taiteessa ja heimon lajeja on maakuntien tunnuskasveina.


title: Kurjenmiekkakasvit

text: Kurjenmiekkakasvit kuuluvat Asparagales-lahkon evoluutiopuussa samaan haaraan heimon Xeronemataceae, heinäpuukasvien (Xanthorrhoeaceae), narsissikasvien (Amaryllidaceae) ja parsakasvien (Asparagaceae) kanssa.


title: Kurjenmiekkakasvit

text: Kurjenmiekkakasvien 66 sukua ja 2025 lajia ryhmitellään sukulaisuutensa perusteella seitsemäksi alaheimoksi.


title: Kurjenmiekkakasvit

text: Alaheimossa on vain yksi laji, Tasmaniassa kasvava "Isophysis tasmanica". Sen kukat ovat yksittäin ja niissä on suojuslehti (spatha). Sikiäin on yhdislehtinen ja kehänalainen, vartalo lyhythaarainen.


title: Kurjenmiekkakasvit

text: Alaheimo käsittää 30 sukua ja 820 lajia, joita kasvaa ympäri maapallon, mutta erityisesti Keski- ja Etelä-Amerikan vuoristoissa. Kasvit ovat joskus sipulikasveja, yleensä juurakollisia. Kukinto on yksinkertainen viuhko. Kehälehdissä on mesiäisiä. Emin vartalon haarat ovat pitkiä ja putkimaisia. Alaheimon runsaslajisimmat suvut ovat kurjenmiekat ("Iris", 280 lajia), mukulakurjenmiekat ("Moraea", 200 lajia), silmiöt eli kuovinkukat ("Sisyrinchium", 60–260 lajia) ja tiikerikukat ("Tigridia", 50 lajia).


title: Kurjenmiekkakasvit

text: Vain yksi suku, "Patersonia", jonka levinneisyys on hajanainen: Sumatra, Borneo, Uusi-Guinea, Uusi-Kaledonia, Australia. Lajeja on 24. Kasvit ovat enemmän tai vähemmän puutuvavartisia ja juurakollisia. Sisemmät kehälehdet ovat surkastuneet suomuiksi tai puuttuvat. Heteen palhot yhteen kasvaneet.


title: Kurjenmiekkakasvit

text: Vain yksi suku, "Geosiris", ja kaksi lajia, jotka kasvavat Madagaskarissa ja Komoreilla. Kasvit ovat lehtivihreättömiä sienijuuren varassa eläviä. Kukat ovat perättömiä, kehä yhdislehtinen vain tyveltään. Siemenet ovat pieniä, pölymäisiä.


title: Kurjenmiekkakasvit

text: Vain yksi suku, "Aristea", jossa 55 lajia Saharan eteläpuolisessa Afrikassa ja Madagaskarissa.


title: Kurjenmiekkakasvit

text: Kolme sukua ja 14 lajia Kapmaassa. Varret puutuvia. Viuhko koostuu 1–2 kukan ryhmistä. Kehä tav. pitkän putkimainen, kehälehdet kynnellisiä. Luotit yksinkertaisia.


title: Kurjenmiekkakasvit

text: 28 sukua ja 1005 lajia enimmäkseen Afrikan eteläosissa, myös Euroopassa, Madagaskarissa ja Keski-Aasiassa. Kasvit pystyjuurakkoisia, lehtitupet umpinaisia. Kukinto on tähkämäinen, kukat eri tavoin vastakohtaisia, harvoin säteittäisiä. Kukassa tav. mesiäisiä. Kromosomiluku n = 9–17. Runsaslajisimmat suvut: miekkaliljat ("Gladiolus", 260 lajia), valesahramit ("Romulea", 90 lajia), "Geissorhiza" (85 lajia), sahramit eli krookukset ("Crocus", 90 lajia), kafferinmiekat ("Hesperantha", 80 lajia), babianat ("Babiana", 55 lajia), sapelit ("Watsonia", 50 lajia) ja iksiat ("Ixia", 50 lajia).


title: Kurjenmiekkakasvit

text: Kurjenmiekkakasvien heimo lienee syntynyt eteläisellä mantereella, joka on sittemmin jakautunut Etelänapamantereeksi ja Australiaksi. Sieltä se on levinnyt nykyisille asumasijoilleen kaukolevintänä ja migraation välityksellä Afrikkaan ja Amerikkaan, missä heimo on nykyään runsaimmillaan. Kurjenmiekkakasvit ovat monimuotoisempia esim. Etelä-Afrikassa kuin pohjoisella pallonpuoliskolla. Kapmaassa on huomattavan monimuotoinen lajisto, siellä kasvaa yli 650 lajia. Sopeutumislevittäytyminen tuolla alueella on saattanut alkaa fynbos-kasvillisuudessa mioseenikaudella noin 25 miljoonaa vuotta sitten, kun taas Karoon lajisto on myöhempää perua.


title: Radio 967

text: Radio 967 eli ”ysikuusseiska” oli Keski-Pohjanmaalla toiminut kaupallinen radiokanava. Radio aloitti toimintansa 1. tammikuuta 2007 kello 00:11 Iskelmän taajuuksilla. Tuolloin muutaman vuoden alun perin Radio Kokkolan, Radio Botnian ja Avain aseman taajuuksilla soinut Iskelmä lopetti toimintansa Keski-Pohjanmaalla. Radion 967:n primetimen kohderyhmänä olivat 25–50-vuotiaat kuuntelijat. Radion toimitus sijaitsi Kokkolassa Kallentorin kauppakeskuksessa.


title: Radio 967

text: Radio 967:n ohjelma oli vahvasti paikallista. Paikallisuutiset tulivat yleensä puolelta ja STT:n pääuutislähetys aina seitsemän minuuttia vaille tasatunnin. Radio 967:n tunnuslause oli ”aamusta aamuun”. Toimintansa viimeisinä vuosina kanavalta ei enää kuultu paikallis- tai STT:n uutisia. Kanavan musiikkitarjonta oli monipuolista ja muistutti Radio Suomen, Radio Novan ja YleX:n tarjontaa.


title: Radio 967

text: Radio 967:n taustayhtiö Nomatron Oy sai toimiluvan paikallisradiotoimintaan Kokkolassa, Kaustisella, Kannuksessa ja Pietarsaaressa vuonna 2006. Nomatron ei hakenut uutta toimilupaa määräaikaan mennessä, ja vuoden 2012 tammikuussa voimaan astuva toimilupa meni puhelinosuuskunta PPO-konserniin kuuluvalle Riofori Oy:lle. Yhtiön on tarkoitus käynnistää Radio Botnia -niminen 25–50-vuotiaille suunnattu paikallisradio. Radio 967 lopetti toimintansa 11. toukokuuta 2011 ennen varsinaisen radiotoimiluvan loppumista. Kesän 2011 ajan taajuuksia käytti Alajärveltä lähettävä Järviradio.


title: Radio 967

text: Pyhäpäivinä ei juonnettua lähetystä, jos ei toisin ole mainittu. Muuna aikana musiikkia.


title: Criollo (hevonen)

text: Criollo () on eteläamerikkalainen pienikokoinen Argentiinassa, Brasiliassa, Paraguayssa ja Uruguayssa tavattava karjahevosrotu. Criollo on Argentiinan kansallishevonen.


title: Criollo (hevonen)

text: Criollot ovat pienikokoisia ja niiden säkäkorkeus on keskimäärin 145 cm eli kolmisen senttimetriä alle ponirajan. Rotua on kuitenkin pyritty jalostamaan hieman kookkaammaksi. Criollo on erittäin kestävä ja ketterä, ja sitä käytetään paljon karjahevosena mutta myös harraste- ja maastoratsuna sekä rodeoissa ja matkaratsastuksessa. Criollo tunnetaan erittäin kestävänä hevosena. Väritys on useimmiten hallakko, päistärikkö, ruunikko tai musta. Luonteeltaan criollo on yleensä aulis, älykäs ja järkevä.


title: Criollo (hevonen)

text: Criollon sanotaan saaneen alkunsa 1500-luvulla, jolloin Etelä-Amerikkaan saapuneiden eurooppalaisten tuomia hevosia pääsi vapaaksi. Hevoset elivät villeinä noin kolmesataa vuotta, ja niitä alettiin jalostaa roduksi 1800-luvulla.


title: Criollo (hevonen)

text: Criollo melkein hävisi 1800-luvun loppupuolella, kun sitä alettiin risteyttää innokkaasti muiden rotujen kanssa. 1900-luvulla rotua ei ole enää juurikaan risteytetty.


title: Criollo (hevonen)

text: 1920-luvulla sveitsiläinen professori Aime Tschiffely ratsasti kahdella criollolla, Manchalla ja Gatolla, Argentiinan Buenos Airesista Yhdysvaltojen pääkaupunkiin Washingtoniin. Matkaa kertyi 16 000 kilometriä ja siihen kului noin kolme vuotta.


title: Criollo (hevonen)

text: Criolloa ja englannintäysiveristä risteyttämällä saadaan erinomaisia pooloponeja, ja criolloja käytetäänkin paljon argentiinalaisessa pooloponijalostuksessa.


title: Erick Mombaerts

text: Erick Mombaerts (s. 21. huhtikuuta 1955) on ranskalainen jalkapallovalmentaja ja entinen keskikenttäpelaaja.


title: Erick Mombaerts

text: Hän sai lokakuun puolivälissä 2012 potkut Ranskan alle 21-vuotiaiden jalkapallomaajoukkueen päävalmentajan tehtävästä. Tammikuussa 2013 Mombaerts palasi seuravalmentajaksi Le Havren peräsimessä. Mombaertsin johdolla seura sijoittui kauden 2012/13 päätteeksi Ligue 2:ssa kuudenneksi. Kausi 2013/14 sujui odotuksiin nähden heikkomin ja Le Havre jäi kauas nousuun oikeuttavista sijoista ollen 12:ta.


title: Erick Mombaerts

text: Joulukuussa 2014 Mombaerts jätti Le Havren ja siirtyi Japanin J. Leaguessa pelaavan Yokohama F. Marinosin peräsimeen. Mombaertsin johdolla Marinos sijoittui parhaimmillaan J. Leaguessa viidenneksi kaudella 2017. Samaisella kaudella joukkue eteni Emperor's Cupin finaaliin, jossa kuitenkin hävisi Cerezo Osakalle. Kauden jälkeen Mombaerts jätti tehtävänsä seuran päävalmentajana.


title: Clive Owen

text: Clive Owen (s. 3. lokakuuta 1964 Keresley, Coventry, Warwickshire) on englantilainen näyttelijä. Hän opiskeli Royal Academy of Dramatic Art -koulussa vuodesta 1984 lähtien.


title: Clive Owen

text: Owen sai vuonna 2005 Oscar-ehdokkuuden ja voitti Golden Globen ja BAFTA:n palkinnon roolistaan elokuvassa "Iholla". Owenin sanotaan saaneen roolitarjouksen James Bondista elokuvasta "Casino Royale" (2006), mutta myöhemmin rooliin valittiin Daniel Craig.


title: Clive Owen

text: Owen on näytellyt muun muassa elokuvissa "Medusan verkko" (2002), "Kuningas Arthur" (2004), "Sin City" (2005) ja "Ihmisen pojat" (2006).


title: Clive Owen

text: Owen avioitui Sarah-Jane Fentonin kanssa vuonna 1995 ja heillä on kaksi lasta. Perhe asui aikaisemmin Lontoossa ennen muuttoaan Essexiin.


title: Tom Heaton

text: Thomas ”Tom” Heaton (s. 15. huhtikuuta 1986 Chester, Englanti) on englantilainen jalkapallomaalivahti, joka edustaa Englannin Valioliigassa pelaavaa Burnley FC:tä. Hän kuuluu myös Englannin jalkapallomaajoukkueeseen.


title: Tom Heaton

text: Heaton aloitti uransa juniorina Wrexhamissa. Hän pelasi Wrexhamissa maalivahtina ja keskikenttäpelaajana. Kesällä 2002 Heaton teki ammattilaissopimuksen Manchester Unitedin kanssa. Ensimmäisellä kaudellaan hän pelasi 22 ottelua seuran alle 17-vuotiaiden joukkueessa ja oli arvostetun FA Youth Cupin voittaneessa joukkueessa kakkosmaalivahtina. Seuraavan kauden aikana Heaton pelasi alle 19-vuotiaiden joukkueessa 14 ottelua ja reservijoukkueessa kahdeksan peliä. Kausi toi mukanaan myös Manchester Senior Cupin voiton. Kaudella 2004–2005 Heaton voitti Manchester Unitedin reservijoukkueen kanssa neljä viidestä mahdollisesta pokaalista: kaksi reserviliigaa ja kaksi cup-kilpailua. Lisäksi United hävisi paikallisvastustaja Manchester Citylle Manchester Senior Cupin finaalissa. Heaton pelasi kauden aikana yhteensä 36 ottelua.


title: Tom Heaton

text: Kaudella 2005–2006 Heaton oli lainalla Swindon Townissa, jossa hän pelasi 14 ottelua. Tammikuussa 2006 hän käväisi lainalla myös Belgiassa, Royal Antwerpin riveissä. Siellä Heaton ei kuitenkaan pelannut yhtään peliä ja hän palasi pian takaisin Manchesteriin. Seuraavan kauden maalivahti vietti kokonaan Manchester Unitedissa, ja pääsikin kahdeksassa ykkösjoukkueen ottelussa vaihtopenkille muiden maalivahtien loukkaantumisten myötä.


title: Tom Heaton

text: Heaton teki edustusjoukkuedebyyttiinsä 13. maaliskuuta 2007 näytösottelussa Euroopan tähdistöjoukkuetta vastaan, jossa pelasi muun muassa Steven Gerrard, Zlatan Ibrahimović, Andrea Pirlo ja Florent Malouda. Heaton pelasi toisen puoliajan ja päästi kaksi maalia Manchester Unitedin voittaessa ottelun 4–3.


title: Tom Heaton

text: Kaudeksi 2008–2009 Heaton lainattiin Cardiff Cityyn, jossa hän otti pian ykkösmaalivahdin paikan suomalaiselta Peter Enckelmanilta. Hän pelasi Cardiffissa 21 liigaottelua ja kolme cupottelua. Seuraavalla kaudella hän oli lainassa Mestaruussarjan Queens Park Rangersissa, jossa pelasi kaksi liigacupin ottelua, Rochdalessa, jossa pelasi 12 Kakkosliigan ottelua, sekä Wycombessa, jossa esiintyi 16:ssa Ykkösliigan ottelussa.


title: Tom Heaton

text: Heaton siirtyi Mestaruussarjassa pelanneeseen Cardiffiin vapaalla siirrolla kesällä 2010. Ensimmäisellä kaudellaan hän pelasi seurassa 27 liigaottelua, mutta kaudella 2011–2012 vain kaksi. Hän siirtyi saman sarjatason Bristol Cityyn kesällä 2012, ja pelasi kaudella 2012–2013 kaikkiaan 43 liigaottelua.


title: Tom Heaton

text: Heaton siirtyi kesällä 2013 vapaalla siirrolla Burnleyyn. Seuraavien kolmen kauden aikana hän pelasi seuran kaikissa sarjaotteluissa: kaudella 2014–2015 Valioliigassa, kausilla 2013–2014 ja 2015–2016 Mestaruussarjassa. Kaudella 2016–2017 hän pelasi 35 valioliigaottelua.


title: Tom Heaton

text: Heaton on pelannut useissa Englannin juniorimaajoukkueissa. 25. maaliskuuta 2008 hän pelasi ensimmäisen maaottelunsa Englannin alle 21-vuotiaiden maajoukkueessa. Maalivahti pääsi kentälle Puolaa vastaan toisen jakson alussa ja piti Englannin maalin koskemattomana. A-maajoukkueeseen hänet valittiin ensimmäisen kerran ystävyysotteluun Irlantia vastaan kesäkuussa 2015. Ensimmäisen maaottelunsa hän pelasi Australiaa vastaan toukokuussa 2016 päästyään kolmeksi minuutiksi kentälle. Hän kuului Englannin joukkueeseen EM-kilpailuissa 2016, muttei päässyt pelaamaan. Kaikkiaan hän on pelannut joulukuuhun 2017 mennessä kolme maaottelua, kaikki ystävyysotteluja.


title: Kintaro

text: Kintaro on fiktiivinen henkilö Mortal Kombat -tappelupelisarjassa.


title: Kintaro

text: Kintaro on suuri shokan-lajin humanoidi, jolla on lajitoveriensa tapaan neljä kättä.


title: Kintaro

text: Kuultuaan Goron kuolemasta Liu Kangin käsissä Kintaro vannoi kostavansa lajitoverinsa kuoleman tappamalla Liu Kangin. Kintaro yritti todistaa uskollisuutensa Shao Kahnille tappaen tarkatanien kanssa Johnny Cagen. Vaikka hyökkäys muita Earthrealmin sotureita vastaan epäonnistui, Kintaro jatkoi Kahnin palvelemista.


title: Kintaro

text: Shang Tsungin hävittyä taas Liu Kangille Kintaro haastoi Kangin Mortal Kombat -turnaukseen. Kintaro taisteli hyvin, mutta hävisi.


title: Kintaro

text: Myöhemmin Taven näki Kintaron, Sheevan, Havikin ja heidän demoniarmeijansa Netherealmissa yrittämässä syrjäyttää Shinnokia Netherealmin valtaistuimelta. Shinnok paljasti kuitenkin myöhemmin, että tämän oli ainoastaan testi Tavenille eikä tiedetä oliko Kintaro oikea vai ainoastaan Shinnokin luoma illuusio.


title: Kintaro

text: Kintaron vaihtoehtoisessa Armageddonin loppuratkaisussa, hän voitti Blazen saaden neljä maagista miekkaa, joihin hän valitsi neljän soturin voimat. Kintaro valitsi jään (Sub-Zero), tulen (Scorpion), kaaoksen (Havik) ja oikeuden (Hotaru). Nämä neljä soturia kuolivat ja heidän sielunsa siirtyivät miekkoihin. Kintaro sitten käytti miekkojaan tappaakseen vihollisensa ja saadakseen lisää voimia. Tämän vuoksi kukaan ei uskaltanut enää haastaa häntä.


title: Kintaro

text: Vuoden 2011 "Mortal Kombat" -pelissä Kintaro taistelee Kung Laoa vastaan, mutta häviää tälle. Myöhemmin Kintaro oli mukana Shao Kahnin invaasiossa Earthrealmiin ja aiheutti Kabalille 3. asteen palovammat tuli-iskullaan. Tämän jälkeen Kintaro taisteli Strykeria vastaan, mutta hävisi. Myöhemmin Kintaro taisteli yhdessä Goron kanssa Cyber Sub-Zeroa vastaan, mutta hävisi. Kintaron kohtalo jäi avoimeksi pelin lopussa, mutta hänen uskotaan selvinneen.


title: David Gray (jalkapalloilija)

text: David Gray (s. 4. toukokuuta 1988 Edinburgh, Skotlanti) on skotlantilainen jalkapalloilija, joka edustaa Englannin Valioliigassa pelaavaa Manchester Unitedia. Hän on pelipaikaltaan puolustaja. Akademian ja reservijoukkueen pelaaja Gray teki debyyttinsä ykkösjoukkueessa 25. lokakuuta 2006 ottelussa Crewe Alexandraa vastaan.


title: Willem Dafoe

text: William J. ”Willem” Dafoe (s. 22. heinäkuuta 1955 Appleton, Wisconsin) on yhdysvaltalainen näyttelijä. Dafoe on näytellyt yli 80 elokuvassa, joista tunnetuimpia ovat muun muassa "Platoon", "Syntynyt 4. heinäkuuta", "Spider-Man – hämähäkkimies", "Isku Kolumbiaan", "", "Englantilainen potilas", "Villi sydän", "Kristuksen viimeinen kiusaus", "Speed 2 – vaara iskee vesillä", "The Boondock Saints", "Lentäjä", "Once Upon a Time in Mexico", "", "Inside Man", "Steve Zissoun vedenalainen maailma", "Mr. Bean lomailee" ja "Amerikan psyko". Hän on myös ääninäytellyt videopelissä "".


title: Willem Dafoe

text: Vuonna 1990 Dafoe työskenteli mallina Pradan kampanjassa.


title: Willem Dafoe

text: Dafoella on sekä Yhdysvaltain että Italian kansalaisuus.


title: Willem Dafoe

text: Dafoella on edellisestä suhteestaan ohjaaja Elizabeth LeCompten kanssa yksi poika, Jack (s. 1982). Dafoe meni naimisiin italialaisen näyttelijän Giada Colagranden kanssa vuonna 2005. Willem Dafoen vanhempi veli Donald Dafoe on sydänkirurgi. Hänellä on lisäksi viisi vanhempaa siskoa. Dafoen isä William Alfred Dafoe oli myös kirurgi ja äiti Muriel Isabel (o.s. Sprissler) sairaanhoitaja. Dafoella on kanadanranskalaiset, sveitsilaiset, irlantilaiset, skotlantilaiset ja saksalaiset sukujuuret.


title: Willem Dafoe

text: Dafoe opiskeli draamaa collegessa, mutta jätti koulun kesken ja liittyi teatteriin Milwaukeessa ennen muuttoa New Yorkiin vuonna 1976.


title: Phil Marsh

text: Phil Marsh (s. 11. marraskuuta 1986 St Helens, Englanti) on englantilainen jalkapalloilija, joka edustaa Englannin Valioliigassa pelaavaa Manchester Unitedia. Hän on pelipaikaltaan puolustaja.


title: Phil Marsh

text: Manchester Unitedin akademian ja reservijoukkueen pelaaja Marsh teki debyyttinsä ykkösjoukkueessa liigacupin ottelussa Crewe Alexandraa vastaan, jossa hän oli aloituskokoonpanossa, mutta vaihdettiin Michael Barnesiin ensimmäisen puoliajan jälkeen.


title: Appleton

text: Appleton voi tarkoittaa:


title: Nafisa Joseph

text: Nafisa Joseph (28. maaliskuuta 1978 – 29. heinäkuuta 2004) oli intialainen malli ja MTV:n videojockey. Hän oli vuoden 1997 Miss Intia ja semifinalisti Miss Universumissa.


title: Nafisa Joseph

text: Nafisa Joseph kasvoi Bangaloressa. Hän oli vanhempiensa kahdesta tyttärestä nuorempi. Joseph aloitti mallintyönsä 12-vuotiaana. Hän oli nuorin osallistuja Miss Intia -kilpailussa 1997, jonka hän voitti. Hänellä oli myös ura televisiossa: Joseph mm. toimi MTV:n videojockeynä ja näytteli intialaisessa "C.A.T.S"-sarjassa. Vuonna 2004 hän juonsi "Style"-show'n Star Worldilla. Hän oli lisäksi toimittamassa "Gurlz"-lehteä. Joseph oli eläinsuojeluaktivisti ja kirjoitti "The Times of Indialle" viikoittaista kolumnia "Nafisa for Animals".


title: Nafisa Joseph

text: Nafisa Joseph teki itsemurhan asunnossaan Mumbaissa heinäkuussa 2004. Vanhempien mukaan syy oli se, että suunniteltu avioliitto liikemies Gautam Khandujan kanssa peruuntui.


title: Disgaea

text: Disgaea () on japanilaisen Nippon Ichi Softwaren kehittämä pelisarja. Sarjan pääosat ovat tyypiltään taktisia roolipelejä. Sarja tunnetaan monesta omaperäisestä piirteestään verrattuna muihin roolipeleihin, kuten mahdollisuudesta kehittää hahmot äärimmäisen voimakkaiksi, aina tasolle 9 999 asti.


title: Disgaea

text: "Disgaean" visuaalinen asu ja hahmosuunnittelu ovat selkeästi japanilaisia. Pelit sisältävät runsaasti huumoria, ja usein peleissäkin syntyy hyvin absurdeja tilanteita. Suuri osa sarjan huumorista koostuu neljännen seinän rikkomisesta ja viittauksista muihin videopeleihin, animeen yms. Pelien henkilöt ovat useita kertoja tiedostaneet olevansa hahmoja videopeleissä ja jopa taistelleet roolista päästä pelin päähenkilöksi.


title: Disgaea

text: Pelisarjan taiteesta ja hahmosuunnittelusta vastaa Takehito Harada, ja musiikit on säveltänyt Tenpei Sato. Disgaea-pelien hahmot on toteutettu sprite-grafiikalla, mutta ympäristöt ovat kolmiulotteisia. Kolmen ensimmäisen osan spritet on toteutettu matalalla resoluutiolla, mutta "Disgaea 4" ja sen jälkeen julkaistut pelit esittelevät teräväpiirtotarkkuudelle sopivan hahmografiikan, joka tuo myös hahmojen ulkonäön lähemmäs Takehito Haradan luonnoksia.


title: Disgaea

text: Tähän mennessä pelisarja sisältää kuusi pääosaa ja kolme sivupeliä. Sarja on pysynyt suurimmilta osin Sonyn PlayStation-tuoteperheen konsoleilla, mutta osa peleistä on ilmestynyt myös Windowsille ja Nintendon konsoleille.


title: Disgaea

text: Makai Senki Disgaea on sarjan ensimmäiseen osaan perustuva animesarja, jonka tarina on lähestulkoon sama kuin pelilläkin pienillä muutoksilla. Jaksoja on yhteensä 12. Sarja on myös dubattu englanninkielisiksi pelistä tuttujen ääninäyttelijöiden voimin.


title: Disgaea

text: "Disgaea"-sarjan ensimmäisestä ja toisesta osasta on tuotettu myös viralliset mangasarjat.


title: Disgaea

text: Pelisarja sijoittuu fantasia-universumiin jossa maailmat on jaettu ihmisten, enkelien ja demonien maailmoihin. Sarjan päähahenkilöt ovat yleensä demoneita. Jokainen peli sijoittuu omaan ”netherworldiinsa” (demonien maailmaan), mutta kuitenkin samaan universumiin ja vanhemmista osista tutut hahmot vierailevat yleensä myöhemmissä peleissä. Netherworld-maailmat ovat monenlaisten demonien ja hirviöiden asuttamia planeettoja, joita hallitsee kyseisen maailman voimakkain demoni, eli ylihallitsija ("overlord"). Suuri osa demoneista on hyvin paljon ihmisen näköisiä, mutta selvin tuntomerkki ihmisiin verrattuna on suipot korvat, joillakin voi olla sarvet, siivet tai häntäkin, loput taas ovat täysiä hirviöitä. Enkelien maailma tunnetaan nimellä "Celestia". Pelien tarinoissa demonien, enkelien ja ihmisten väliset suhteet ovat yleensä tärkeässä osassa.


title: Disgaea

text: Prinnyt ovat hahmoja, jotka esiintyvät kaikissa Disgaea-peleissä ja niitä pidetään pelisarjan (ja koko Nippon Ichi Softwaren) maskotteina. Ne ovat pingviiniä muistuttavia olentoja, jotka ovat oikeasti kuolleiden ihmisten sieluja. Disgaea-universumissa kaikkien vakavia rikoksia tehneiden ihmisten kohtalona on tulla Prinnyksi kuolemansa jälkeen, ja joutuvat sovittamaan syntinsä tekemällä töitä joko Netherworldissa tai Celestiassa. Kun ne ovat keränneet tarpeeksi rahaa, ne voivat syntyä uudelleen. Prinnyjä pidetään Netherworldeissa alhaisina palvelijoina, ja niiden työolosuhteet ovat naurettavan huonot, tehden 20 tunnin työpäiviä yhden sardiinin palkalla. Prinnyjen puhe kuulostaa varsin humoristiselta, ja ne lisäävät sanan ”dood” lähes jokaisen lauseen loppuun. Prinnyjä täytyy myös käsitellä varoen, sillä ne räjähtävät herkästi jos ne vahingoittuvat. Prinnyt olivat ensin pelkkiä sivuhahmoja, mutta ne pääsivät myöhemmin päähahmoiksi omissa tasohyppelypeleissään PlayStation Portablella. Myös "Disgaea Infinite" -pelin pääosassa toimii Prinny. Ne ovat tehneet esiintymisiä myös muissa Nippon Ichi Softwaren peleissä.


title: Disgaea

text: Kaikkien kuuden Disgaea-sarjan pääpelin kulku on samantapainen. Pelaaja seuraa päähenkilöiden seikkailuita, joissa tarinaa kuljettavat eteenpäin välianimaatiot ja vuoropohjaiset taistelut. Pelaajan ohjastama hahmoryhmä kasvaa jatkuvasti pelin aikana ja ne kehittyvät vahvemmiksi kokemuksen ja uusien varusteiden myötä.


title: Disgaea

text: Jokaisessa pelissä pelaajan käytössä on oma tukikohta, josta löytyy kauppoja, sairaala ja muuta tarpeellista. Tukikohdassa pelaaja voi värvätä uusia hahmoja ryhmäänsä ja myös mennä sisälle ”esinemaailmaan” ("Item World"), jossa varusteitaan voi kehittää vahvemmaksi. Kun pelaaja on tehnyt tarvittavat valmistelut tukikohdassa, voi siirtyä taisteluihin jotka kuljettavat tarinaa eteenpäin. Jokaisen taistelun jälkeen pelaaja palautetaan tukikohtaan. Myös aiemmin suoritettuja taisteluita voi pelata uudelleen, mikä onkin yleensä tarpeellista hahmojen kehittämisen kannalta.


title: Disgaea

text: Taktisessa taistelussa pelaaja ohjaa vuoropohjaisesti korkeintaan kymmenen hahmon joukkoa taistelussa isometrisellä ja ruutupohjaisella pelikentällä. Pelaaja ja tietokoneen ohjaama vihollistiimi siirtävät ja hyökkäävät hahmoillaan vuorotellen. Tavoitteena on voittaa kaikki kentällä olevat viholliset. Kuten yleensä konsoliroolipeleissä, hahmot saavat taisteluissa kokemusta ja kehittyvät vahvemmiksi kun tasot nousevat ja pelin kuluessa pääsee käsiksi parempiin varusteisiin.


title: Disgaea

text: Taistelukentät on jaettu ruutuihin ja yhdessä ruudussa voi kerrallaan seistä vain yksi hahmo. Huomattava osa taisteluita ovat myös Geo-symbolit, jotka vaikuttavat siihen miten pelikenttä toimii. Osa kentän ruuduista on eri värisiä, ja ne saattavat vaikuttaa ruudulla seisovan hahmon kykyihin. Vaikutukset voivat olla hahmon kannalta hyödyllisiä tai negatiivisia. Esimerkiksi tietyllä ruudulla seisova hahmo voi saada bonuksen, jolla sen vahvuus tuplautuu, mutta joku toinen ruutu taas voi pahimmillaan tappaa hahmon, jos se seisoo siinä vuoron päättyessä. Geo-symbolien oikeanlainen strateginen käyttö voi antaa pelaajalle huomattavan etulyöntiaseman taisteluissa.


title: Disgaea

text: "Disgaea"-sarja tarjoaa pelaajalle useita omaperäisiä ominaisuuksia. Yksi niistä on tehdä hahmolle reinkarnaatio, joka palauttaa hahmon takaisin tasolle 1. Mitä korkeampi hahmon taso oli silloin kun reinkarnaatio tehtiin, sitä vahvempana se aloittaa tasolla 1. Toisin sanoen vaikka pelaaja olisi kehittänyt hahmon tasolle 9 999, se ei tarkoita että se olisi niin vahva kuin mahdollista, vaan pelaaja voi tehdä koko kehityksen useaan kertaan uudelleen ja hahmosta tulee joka kerta entistä vahvempi.


title: Disgaea

text: Pelaajan ohjaama hahmoryhmä koostuu sekä tarinaan tärkeästi liittyvistä päähahmoista ja ns. geneerisistä hahmoista, joita pelaaja pystyy värväämään ryhmäänsä, vaikka niillä ei itse tarinassa ole mitään osaa. Geneeriset hahmot jakaantuvat eri ihmishahmoluokkiin (kuten taistelija, parantaja tai varas) ja hirviöihin.


title: Disgaea

text: Ihmiset osaavat käyttää erilaisia aseita ja heitellä toisia hahmoja pitkin pelikenttää. Hirviöt eivät pysty heittämään mitään ja käyttävät aina samoja käpälämallisia aseita, mutta toisaalta niillä on lajikohtaisia erikoiskykyjä. Pelaaja voi värvätä joukkoihinsa hirviöitä, joita on päihittänyt taistelussa ainakin kerran. Ihmishahmojen värvättävyys taas riippuu siitä, minkälaisia ja miten kokeneita ihmishahmoja pelaajalla jo on joukoissaan.


title: Disgaea

text: Tarinaan liittyvät päähahmot kuten ensimmäisen pelin Laharl, Etna ja Flonne ovat ainutlaatuisia. Näillä on oma hahmografiikkansa ja yleensä repliikkejä juonta kuljettavissa välianimaatioissa. Jokainen tarinahahmo oppii erikoiskykyjä, joita mikään muu hahmo tai hahmoluokka ei voi oppia. Vaikka tarinanhahmot ovatkin pelien päähenkilöitä, niitä ei tarvitse kuitenkaan välttämättä käyttää taisteluissa.


title: Disgaea

text: Eri hahmot oppivat ainutlaatuisia hyökkäyksiä, ja lisäksi sarjan toisesta osasta alkaen kaikilla hahmoilla on Evility-kykyjä, jotka antavat hahmoille monenlaisia etuja taisteluissa (varsinainen nimitys Evility tosin tuli käyttöön vasta kolmannessa pelissä). Esimerkiksi jokin hahmo voi ottaa aina 50% vähemmän vahinkoa fyysisistä hyökkäyksistä, tai hahmo voi tehdä enemmän vahinkoa tietynlaisiin vihollisiin. Evility-kyvyt vaihtelevat suuresti ja ne ovat erilaisia joka hahmolla ja hahmoluokalla.